
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 857 


13 Οκτωβρίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Κανονισμού Διαρθρώσεως των Υπηρε¬ 
σιών του Ελληνικού Ινστιτούτου Μετρολογίας 

(Ε.Ι.Μ.). 1 

Έγκριση του Κανονισμού Καταστάσεως Προσωπικού 
του Ελληνικού Ινστιτοϋτου<ΜετρολογΙας (ΕΙΜ). .. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 18101 (1) 

Έγκριση του Κανονισμού Διαρθρώσεως των Υπηρεσιών 
του Ελληνικού Ινστηούτου Μετρολογίας (Ε.Ι.Μ.) 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη; 

1 ,α) Τις διατόξεις του Ν. 1558/85 «Κυβέρνηση και Κυ¬ 
βερνητικό Όργανα», (ΦΕΚ Α 137). β) τις διατάξεις του 
Π.Δ. 396/89 «Οργανισμός της Γενικής Γραμματείας Βιο¬ 
μηχανίας» (ΦΕΚ Α 172), γ) τις διατάξεις του Ν. 2231/94 
«Σύσταση και λειτουργία Ελληνικού Ινστιτούτου Μετρολο¬ 
γίας, Εθνικού Συμβουλίου Διαπίστευσης και άλλες διατά¬ 
ξεις» (ΦΕΚ Α139) και ιδιαίτερα τα άρθρα 2 και 5 αυτού. 

2. Τις διατάξεις της Δ15/Φ 19/19143-22.9.95 (ΦΕΚ 
821/Β/25.9.95) απόφασης του Πρωθυπουργού «Ανά¬ 
θεση αρμοδιοτήτων στον Υφυπουργό Βιομηχανίας, Ενέρ¬ 
γειας και Τεχνολογίας Κων/νο Βρεττό». 

3. Την 12/29.6.95 απόφαση του Διοικητικού Συμβου¬ 
λίου του Ε.Ι.Μ. με την οποία καταρτίσθηκε ο Κανονισμός 
Διάρθρωσης των Υπηρεσιών του Ε.Ι.Μ. 

4. Το γεγονός ότι από τις διατάξεις αυτής της απόφασης 
προκαλεΐται δαπάνη, το ύφος της οποίας δεν μπορεί να 
προσδιορισθεί έχει όμως προβλεφθεί ποσό 81.900.000 
δρχ. στον Κ.Α. 600003 του τακτικού προϋπολογισμού του 
Ε.Ι.Μ., αποφασίζουμε; 

Εγκρίνουμε τον συνημμένο στην παρούσα Κανονισμό 
Διάρθρωσης των Υπηρεσιών του Ε.Ι.Μ., που καταρτί¬ 
σθηκε με την 12/29.6.95 απόφαση του Δ.Σ. του Ε.Ι.Μ. και 
υποβλήθηκε σ' εμάς. 

Η απόφαση αυτή και ο Κανονισμός που επισυνάπτεται 
να δημοσιευθούν στην Εφημερίδα της Κυβερνήσεως. 


Η ισχύς του Κανονισμού αρχίζει από τη δημοσίευσή του 
στην Εφημερίδα της Κυβερνήσεως. 

Αθήνα, 3 Οκτωβρίου 1995 

ο ΥΟΥΠΟΥΡΓΟΙ 

ΚΟΝ/ΝΟΣ ΒΡΕΤΤΟΣ 


ΚΑΝΟΝΙΣΜΟΣ ΔΙΑΡΘΡΩΣΗΣ 
ΤΩΝ ΥΠΗΡΕΣΙΩΝ ΤΟΥ Ε.Ι.Μ. 

Αρθρο 1 

Αντικείμενο του κανονισμού 
Αυτός ο Κανονισμός εκδίδεται με βάση τις διατάξεις του 
Νόμου 2231 /94 «Σύσταση και λειτουργία Ελληνικού Ινστι¬ 
τούτου Μετρολογίας, Εθνικού Συμβουλίου Διαπίστευσης 
και άλλες διατάξεις» και καθορίζει τα θέματα τα (η(ετικά 
με την δομή και την στελέχίικτη των υπηρεσιών του Ε.Ι.Μ., 
ώστε να εξυπηρετείται ο σκοπός του Ινστιτούτου και να 
ασκούνται οι αρμοδιότητές του κατά τον προσφορότερο 
δυνατό τρόπο. 

Άρθρο 2 
Γενικά - Διοίκηση 

Α. ΕποπτεΙα 

1. Το Ελληνικό Ινστιτούτο Μετρολογίας (Ε.Ι.Μ.) που 
ιδρύθηκε με το άρθρο 1 παρ. 1 του Ν. 2231 /94 (ΦΕΚ Α 
139) αποτελεί νομικό πρόσωπο ιδιωτικού δικαίου 
(Ν.Π.Ι.Δ.) και εποπτεύεται από το Υπουργείο Βιομηχα¬ 
νίας. Ενέργειας και Τεχνολογίας (Υ.Β.Ε.Τ.). 

2. Η ασκούμενη εποπτεία από το Υπουργείο Βιομηχα¬ 
νίας, Ενέργειας και Τεχνολογίας στο Ε.Ι.Μ. περιλαμβάνει 
οικονομικό και διαχειριστικό έλεγχο και ιδίως την έγκριση 
των πενταετών και ετήσιων προγραμμάτων και προϋπολο¬ 
γισμών, την έγκριση των επιστημονικών και οικονομικών 
απολογισμών και την αποτίμηση των αποτελεσμάτων των 
επιστημονικών προγραμμάτων καθώς και διοικητικό 
έλεγχο και ιδίιος τον έλεγχο νομιμότητας των πράξεων και 
ενεργειών του οργάνου διοίκησης αυτού. 

Β. Όργανα Διοίκησης 
Το Ε.Ι.Μ. έχει τα εξής όργανα διοίκησης; 
α. Το Διοικητικό Συμ^ύλιο (Δ.Σ.) 
β. Τον Γενικό Διευθυντή του Ε.Ι.Μ. 

γ. Διοικητικό Συμβούλιο 

1. Το Διοικητικό Συμβούλιο (Δ.Σ.) του Ε.Ι.Μ. αποτελεί- 

ται από; 

α. Τον Πρόεδρο τοι» Ε.Ι.Μ. 
β. Έναν εκπρόσωπο του ΥΒΕΤ. 
γ. Έναν εκπρόσωπο του Υπουργείου Εμπορίου, 
δ. Τρεις Διευθυντές του Ε.Ι.Μ. 
ε. Έναν εκπρόσωπο του Υπουργείου Εθνικής Αμυνας/ 
Γ.Ε.Α. 

στ. Έναν εκπρόσωπο του Σ.Ε.Β. ή Συνδέσμου Βιομηχα¬ 
νιών Βορείου Ελλάδος, 
ζ. Έναν εκπρόσωπο του ΕΛΟΤ. 
η. Έναν εκπρόσωπο του σωματείου εργαζομένων που 
εκλέγεται με μυστική ιμηφοφορία από το σύνολο των 
υπαλλήλων του Ε.Ι.Μ. και συμμετέχει στην συνεδρίαση 
του Δ.Σ. με δικαίωμα ψήφου όταν στην ημερήσια διάταξη 
των εργασιών του Δ.Σ. περιλαμβάνονται θέματα που αφο¬ 
ρούν το προσωπικό του Ε.Ι.Μ. 

2. Ο διορισμός του Προέδρου και των μελών του Δ.Σ. 
του Ε.Ι.Μ. γίνεται με απόφαση του Υπουργού Βιομηχα¬ 
νίας, Ενέργειας και Τεχνολογίας μετά από πρόταση των 
φορέων που εκπροσωπούν τα επιλεγόμενα μέλη και δη¬ 
μοσιεύεται στην Εφημερίδα της Κυβέρνησης. Το Δ.Σ. 
εκλέγει κατά την πρώτη συνεδρίαση έναν αντιπρόεδρο 
(άρθρο 2 παρ. 3 του Ν. 2231/94). Η διαδικασία εκλογής 
του εκπροσώπου του σωματείου των εργαζομένων καθο¬ 
ρίζεται στον εσωτερικό κανονισμό του Ε.Ι.Μ. 

3. Το Δ.Σ. αποφασίζει για όλα τα θέματα που αφορούν 
την διοίκηση του Ε.Ι .Μ. Το Διοικητικό Συμβούλιο έχει ιδίως 
τις εξής αρμοδιότητες (άρθρο 1 παρ. 7 του Ν. 2231/94). 

α. Καταρτίζει τον κανονισμό διάρθρωσης, τον κανονι¬ 
σμό κατάστασης του προσωπικού, τον οικονομικό κανονι¬ 
σμό, τους εσωτερικούς κανονισμούς λειτουργίας του 
Ε.Ι.Μ. και τον κανονισμό λειτουργίας του Δ.Σ. 
β. Αποφασίζει για τον ετήσιο προϋπολογισμό του Ε.Ι.Μ. 
γ. Καταρτίζει τον ετήσιο ισολογισμό και απολογισμό, 
δ. Αποφασίζει για την πρόσληψη του προσωπικού, 
ε. Αναθέτει σε οργανισμούς και σε άλλα φυσικά ή νο¬ 
μικά πρόσωπα, μελέτες, έρευνες και εργασίες. 

στ. Συνιστά τεχνικές επιτροπές εμπειρογνωμόνων για 
τις διάφορες μετρήσεις. 

ζ. Καθορίζει το ύψος των τελών και εσόδων για κάθε 
φύσης έλεγχο, πιστοποιητικό ή υπηρεσία. 

η. Καθορίζει το χρονικό διάστημα ισχύος των κάθε φύ¬ 
σης ελέγχων ή πιστοποιητικών. 

θ. Καθορίζει, σύμφωνα με το άρθρο 1 παρ. 4, τις μονά¬ 
δες μέτρησης των διαφόρων φυσικών μεγεθών, τις απα¬ 
ραίτητες τεχνικές ή μεθόδους για την εκτέλεση των με¬ 
τρήσεων και κάθε άλλη σχετική λεπτομέρεια. 

I. Μπορεί να μεταβιβάζει στον Γενικό Διευθυντή του 
Ε.Ι.Μ., στον Αναπληρωτή γενικό Διευθυντή ή σε άλλους 
υπαλλήλους του Ε.Ι.Μ. αρμοδιότητές του εκτός από εκεί¬ 
νες που προβλέπονται στις περιπτώσεις α. β. γ. δ και ε της 
παραγράφου αυτής. 

ι.α. Ασκεί κάθε άλλη αρμοδιότητα σχετική με την διοί¬ 
κηση του Ε.Ι.Μ. η οποία δεν ανατίθεται σε άλλο όργανο. 

Δ. Γενικός Διευθυντής του Ε.Ι.Μ. 

1. Ο Γενικός Διευθυντής του Ε.Ι.Μ. διορίζεται με από¬ 
φαση του Υπουργού Βιομηχανίας, Ενέργειας και Τεχνολο¬ 
γίας με την διαδικασία που προβλέπεται στο άρθρο 3 παρ. 
1 του Ν. 2231 /94 και πρέπει να έχει τα εξής προσόντα; 
α. Να είναι Ελληνας. 

β. Να είναι επιστήμονας με διθνές κύρος, διοικητική 
πείρα και επιστημονιιά^ δραστηριότητα σχετική προς ένα 
τουλάχιστον από τα αντικείμενα του Ε.Ι.Μ. 
γ. Να είναι κάτοχος διδακτορικού διπλώματος. 


δ. Να μην έχει συμπληρώσει κατά την ημέρα του διορι¬ 
σμού του το 60ο έτος της ηλικίας του. 

2. Ο Γενικός Διευθυντής του Ε.Ι.Μ. διορίζεται με τριετή 
θητεία και μπορεί να επαναδιοριστεί για μια ακόμη τριετή 
θητεία ύστερα από πρόταση Διοικητικού Συμβουλίου του 
Ε.Ι.Μ., χωρίς προκήρυξη. 

3. Ο Γενικός Διευθυντής του ε.Ι.Μ. έχει τις εξής αρμο¬ 
διότητες (άρθρο 3 παρ. 2 του Ν. 2231 /94): 

α. Επιβλέπει την εκτέλεση των αποφάσεων του διοικη¬ 
τικού συμβουλίου. Σε περίπτωση απουσίας ή κωλύματος 
αυτού η εκτέλεση των αποφάσεων ανατίθεται με από¬ 
φαση του Δ.Σ. στον αναπληρωτή γενικό διευθυντή, 
β. ΠροΙστατσι των υπηρεσιών του Ε.Ι.Μ. 
γ. Μεριμνά για την εκτέλεση της αποστολής του Ε.Ι.Μ. 
δ. Συμμετέχει ως εισηγητής χωρίς ψήφο στις συνεδριά¬ 
σεις του Δ.Σ. 

ε. Ασκεί όσες αρμοδιότητες του έχει αναθέσει το Δ.Σ. 

3. Ο Γενικός Διευθυντής του ΕΙ.Μ. υπηρετεί με πλήρη 
απασχόληση. 

Αρθρο 3 

Διάρθρωση Υπηρεσιών 

1. Υπό του Γεν. Διευθυντή του Ε.Ι.Μ. λειτουργούν οι 
εξής Διευθύνσεις; 

α. Διεύθυνση Διοικητικών και Οικονομικών Υπηρε¬ 
σιών. 

β. Διευθύνσεις Μεγεθών; 

- Διεύθυνση Ηλεκτρικών Μεγεθών. 

- Διεύθυνση Μηχανικών Μεγεθών. 

- Διεύθυνση Φυσικών Μεγεθών και 

γ. Διεύθυνση Διασφ. Ποιότητας και Επιστημονικής Υπο¬ 
στήριξης. 

2. Στην Διοίκηση υπάγονται και οι ακόλουθες Υπηρεσια¬ 
κές μονάδες; 

α. Γραφείο Νομικού Συμβούλου, 
β. Γραμματεΐα Διοίκησης, 
γ. Τμήμα Προγραμματισμού. 

Άρθρο 4 

Διεύθυνση Διοικητικών και Οικονομικών Υπηρεσιών 

1. Η Διεύθυνση Διοικητικών και Οικονομικών Υπηρε¬ 
σιών αποτελείται από τα ακόλουθα τμήματα; 

α. Τμήμα Προσωπικού. 

β. Τμήμα Οικονομικού και Προμηθειών. 

2. Οι αρμοδιότητες της Διεύθυνσης Διοικητικών και Οι¬ 
κονομικών Υπηρεσιών κατανέμονται μεταξύ των τμημά¬ 
των ως εξής; 

α. Το Τμήμα προσωπικού ασκεί τις εξής αρμοδιότη¬ 
τες: 

Μεριμνά για τη διεκπεραίωση διοικητικών θεμάτων και 
την τήρηση των διατάξεων του οικείου Κανονισμού Κατά¬ 
στασης Προσωπικού του Ε.Ι.Μ. 

Χειρίζεται όλα τα θέματα που αφορούν την πρόσληψη, 
την εν γένει υπηρεσιακή κατάσταση, εξέλιξη και τις εργα- 
σικές σχέσεις του πόσης φύσεως προσωπικού μεριμνά για 
την συγκρότηση ομάδων εργασίας, συμβουλίων και λοι¬ 
πών επιτροπών του Ε.Ι.Μ. για τις μετακινήσεις στο εσωτε¬ 
ρικό και εξωτερικό του προσωπικού του Ε.Ι.Μ. ή άλλων 
υπαλλήλων ή μη και για τις μετακλήσεις επιστημόνων από 
το εξωτερικό. 

Εισηγείται για τα θέματα της αρμοδιότητάς του στον 
Γεν. Δ/ντή. 

Μεριμνά για την στέγαση των Υπηρεσιών για τη συντή¬ 
ρηση των εν γένει εγκαταστάσεων και εξωτερικών χώρων 

του ε.Ι.Μ., για την κίνηση των οχημότων, για τη φύλαξη 
των εγκαταστάσεων και περιουσιακών στοιχείων του 
Ε.Ι.Μ. και διαχειρίζεται την αποθήκη διοικητικής μέρι¬ 
μνας. 

β. Το τμήμα οικονομικού και προμηθειών ασκεί τις εξής 
αρμοδιότητες: 

Μεριμνά για την κατάρτιση και τροποποίηση του Τακτι¬ 
κού Προϋπολογισμού και την εκτέλεσή τους, και την κα¬ 
τάρτιση του ισολογισμού, απολογισμού και κοστολόγηση 
υπηρεσιών, διαχειρίζεται κάθε δαπάνη και μεριμνά για την 
είσπραξη κάθε εσόδου και χειρίζεται όλα τα θέματα που 
σχετίζονται με τα ασφαλιστικά ταμεία. Μεριμνά για την 
προμήθεια κάθε οργάνου, υλικού, εφοδίου ή άλλων πε¬ 
ριουσιακών στοιχείων, για την διαχείριση και εκποίηση υλι¬ 
κών, για τον έλεγχο της διακίνησης των υλικών, και για την 
τήρηση του κτηματολογίου του Ε.Ι.Μ. 

2. Στην Διεύθυνση Διοικητικών και Οικονομικών Υπηρε¬ 
σιών προίσταται Διοικητικός ή Οικονομικός υπάλληλος της 
κατηγορίας (ΠΕ). 

3. Στην Διεύθυνση Διοικητικού λειτουργεί Γραμματεία 
για την εν γένει εξυπηρέτηση και υποστήριξη των δραστη¬ 
ριοτήτων της. 

Αρθρο 5 

Διεύθυνση Μεγεθών 

1. Οι Διευθύνσεις Μεγεθών είναι τρεις: 

Η Διεύθυνση Ηλεκτρικών Μεγεθών, η Διεύθυνση Μηχα¬ 
νικών Μεγεθών και η Διεύθυνση Δυσικών Μεγεθών. 

2. Οι αρμοδιότητες των Διευθύνσεων αυτών είναι η εκ¬ 

πλήρωση των σκοπών του Ε.ΙΜ. σε εργαστηριακό επίπεδο 
και στον τομέα των μετρήσεων, στον οποίο εκάστη είναι 
αρμόδια. · 

Εισηγούνται για τα θέματα της αρμοδιότητάς τους στον 
Γενικό Διευθυντή. 

3. Στους σκοπούς αυτούς περιλαμβάνονται η μεταφορά 
μετρολογικής ακρίβειας, οι διακριβώσεις οργάνων ή συ¬ 
σκευών μέτρησης, ο καθορισμός των απαραιτήτων τεχνι¬ 
κών ή μεθόδων για την εκτέλεση των μετρήσεων, η διατή¬ 
ρηση και φύλαξη των προτύπων αναφοράς των οργάνων ή 
συσκευών και η ανάπτυξη και διάδοση της επιστημονικής 
και τεχνολογικής γνώσης σε θέματα Μετρολογίας της αρ¬ 
μοδιότητας Διεθύνσεως. Επίσης εκάστη Διεύθυνση είναι 
υπεύθυνη για την έγκριση τύπου της κατηγορίας ευθύνης 
της. 

4. Η Διεύθυνση Ηλεκτρικών Μεγεθών αποτελείται από 
τρία τμήματα αρμόδια για τις αντίστοιχες μετρήσεις: 

α. Τμήμα Ηλεκτρικών Μεγεθών Χαμηλών Συχνοτή¬ 
των. 

β. Τμήμα Ηλεκτρικών Μεγεθών Υψηλών Συχνοτήτων. 

γ. Τμήμα Χρόνου και Συχνότητας. 

5. Η Διεύθυνση Μηχανικών Μεγεθών αποτελείται από 
τρία τμήματα αρμόδια για τις αντίστοιχες μετρήσεις: 

α. Τμήμα Δύναμης - Πίεσης - Ροπής και Σκληρότη¬ 
τας. 

β. Τμήμα Όγκου - Ροής. 

γ. Τμήμα Μάζας-Πυκνότητας. 

, 6. Η Διεύθυνση Φυσικών Μεγεθών αποτελείται από τρία 
τμήματα αρμόδια για τις αντίστοιχες μετρήσεις: 

α. Τμήμα θερμοκρασίας και Υγρασίας. 

β. Τμήμα Οπτικών και Ακουστικής. 

γ. Τμήμα Διαστατικών Μετρήσεων. 

7. Στις Διευθύνσεις Μεγεθών προϊστανται Υπάλληλοι 
της κατηγορίας του Ειδικού Επιστημονικού Προσωπι¬ 
κού. 


8. Στις Διευθύνσεις Μεγεθών λειτουργεί Γραμματεία 
για την εν γένει εξυπηρέτηση και υποστήριξη των δραστη¬ 
ριοτήτων τους, αλλά και την τήρηση πρωτοκόλλου δΐ 2 κρι- 
βώοεων της αρμοδιότητάς των. 

Άρθρο 8 

Διεύθυνση Διασφάλισης Ποιότητας και Επιστημονικής 
Υποστήριξης 

1. Οι αρμοδιότητες της Διεύθυνσης Διασφάλισης Ποιό¬ 
τητας και Επιστημονικής Υποστήριξης κατανέμονται με¬ 
ταξύ των τμημάτων ως εξής: 

α. Το τμήμα Διασφάλισης Ποιότητας είναι αρμόδιο για 
την σύνταξη και την εφαρμογή του εγχειριδίου ποιότητας 
του ε.ί.Μ. 

β. Το τμήμα εκπαίδευσης είναι αρμόδιο για την οργά¬ 
νωση και εκτέλεση εκπαιδευτικών προγραμμάτων σε θέ¬ 
ματα που εμπίπτουν στο αντικείμενο του Ε.Ι.Μ. 

γ. Το τμήμα βιβλιοθήκης και εκδόσεων είναι αρμόδιο για 
την σωστή τήρηση, ενημέρωση και βιβλιοθέτηση όγκων 
και εκδόσεοΰν που αφορούν μετρολογικά θέματα και ει¬ 
σέρχονται καθ’ οιοδήποτε τρόπο στο Ε.Ι.Μ., αλλά και την 
επιμέλεια και διάθεση όλων των εκδόσεων που γίνονται 
από το Ε.Ι.Μ. 

δ. Το τμήμα συνεργασίας είναι αρμόδιο για τις Δημόσιες 
και Διεθνείς σχέσει του Ε.Ι.Μ. αλλά και την ενημέρωση 
των ενδιαφερομένων με τις μετρολογικές δυνατότητες 
της χώρας. 

ε. Τμήμα Προτύπων Αναφοράς. 

Το Τμήμα Προτύπων Αναφοράς είναι αρμόδιο για την 
συγκέντρωση ανάπτυξη και διαχείρηση των προτύπων υλι¬ 
κών αναφοράς. 

2. Στην Διεύθυνση Διασιράλισης Ποιότητας και Επιστη¬ 
μονικής Υποστήριξης ηροϊσταται υπάλληλος της κατηγο¬ 
ρίας του Ειδικού Επιστημονικού Προσωπικού. 

3. Η Διεύθυσνη εισηγείται για τα θέματα της αρμοδιότη¬ 
τάς της στον Γεν. Δ/ντή. 

4. Στην Διεύθυσνη Διασφάλισης Ποιότητας και Επιστη¬ 
μονικής Υποστήριξης λειτουργεί Γραμαμτεΐα για την εν 
γένει εξυπηρέτηση και υποστήριξη των δραστηριοτήτων 
της. 

Άρθρο 7 

Γραφείο Νομικού Συμβούλου 

1. Το Γ ραφείο Νομικού Συμβούλου, χειρίζεται τα πόσης 
φύσης νομικά θέματα τα οποία προκύπτουν από όλες τις 
δρασητιρότητες Ινστιτούτου. Το γραφείο τούτο χειρίζεται 
επίσης τα νομικά θέματα που ανάγονται στη λειτουργία 
και εφαρμογή ισχυόντων κανονισμών του Ε.Ι.Μ. 

Άρθρο 8 

Γραμματεία Διοίκησης 

1. Η Γραμματεία εξασφαλίζει γενικά την υποστήριξη του 
Διοικητικού Συμβουλίου, του Γεν. Δ/ντού, του Γραφείου 
Νομικού Συμβούλου και τηρεί το πρωτόκολλο και την αλ¬ 
ληλογραφία του Ινστιτούτου και τα σχετικά πρακτικά. 

2. Η Γραμματεία εξασιραλίζει επίσης γενικά την υπο¬ 
στήριξη και γραμματειακή εξυπηρέτηση του Πειθαρχικού 
Συμβουλίου του Ε,ί.Μ. 

3. Στην Γραμματεία Διοίκησης προίσταται υπάλληλος 
κατηγορίας γραμματέων ή διοικητικών υπαλλήλων (ΤΕ). 

Άρθρο 9 

Τμήμα Προγραμματισμού 

Το Τμήμα Προγραμματισμού υπάγεται στον Γεν. Διευ¬ 
θυντή και ασκεί τις εξής αρμοδιότητες: 

Μελετά και εισηγείται μέτρα για την ταχύτερη διεκπε¬ 
ραίωση των διοικητικών ενεργειών, μελετά τα χρησιμο¬ 
ποιούμενα έντυπα και εισηγεϊται την βελτίωση και τυπο¬ 
ποίησή τους, σχεδιάζει νέα, απλουστευμένα έντυπα, ανα¬ 
πτύσσει και εφαρμόζει σύγχρονες τεχνικές μεθόδους για 
βελτίωση και αύξηση της παραγωγικότητας (μέτρηση ερ¬ 
γασίας, επιχειρησιακή έρευνα, ανάλυση κόστους, ωφέ¬ 
λειας, εργονομία, τήρηση στατιστικών στοιχείων, κλπ). 

Μεριμνά για την μηχανογράνωση των υπηρεσιών και αυ¬ 
τοματοποίηση των διαδικασιών. Επίσης ανακαλεί όταν 
απαιτείται τα πιστοποιητικά που έχει χορηγήσει το Ε.Ι.Μ. 

Άρθρο 10 
Γενικές Διατάξεις 

Η αναθεώρση τροποποίηση και συμπλήρωση των διατά¬ 
ξεων αυτού του Κανονισμού γίνεται με απόφαση του Διοι¬ 
κητικού Συμβουλίου του Ε.Ι.Μ. που εγκρίνεται από το 
Υπουργείο Βιομηχανίας, Ενέργειας και Τεχνολογίας και 
δημοσιεύεται στην Εφημερίδα της Κυβερνήσεως. 

- 4 - 

Αριθ. Οικ. 18102 (2) 

Έγκριση του Κανονισμού Καταστάσεως Προσωπικού του 
Ελληνικού Ινστιτούτου Μετρολογίας (ΕΙΜ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. α) Τις διατάξεις του Ν. 1558/Θ5 «Κυβέρνηση και Κυ¬ 
βερνητικά Όργανα» (ΦΕΚ Α'/ΙΘΤ), β) τις διατάξεις του 
Π.Δ. 396/89 «Οργανισμός της Γενικής Γραμματείας Βΐό- 
μηχανίας» (ΦΕΚ Α7172). γ) τις διατάξεις του Ν. 2231 /94 
«Σύσταση και λειτουργία Ελληνικαύ ίστιτούτου Μετρολο¬ 
γίας, Εθνικού Συμβουλίου Διαπίστευσης και άλλες διατά¬ 
ξεις» (ΦΕΚ Α7139) και ιδιαίτερα τα άρθρα 2 και 5 αυτού. 

2. Τις διατάξεις της Δ15/Φ19/19143-22/9/95 ΦΕΚ 
821 /Β/25.9.95 απόφασης του Πρωθυπουργού «Ανάθεση 
αρμοδιοτήτων στον Υφυπουργό Βιομηχανίας, Ενέργειας 
και Τεχνολογίας Κων/νο Βρεττό». 

3. Την 20/4,9-95 απόφαση του Διοκητικού Συμβουλίου 
του Ε.Ι.Μ. με την οποία-καταρτίσθηκε ο Κανονισμός Κα¬ 
ταστάσεως Προσωπικού του Ε.Ι.Μ. 

4. Το γεγονός ότι από τις διατάξεις αυτής της απόφασης 
προκαλείται δαπάνη, το ύψος της οποίας δεν μπορεί να 
προσδιορισθεί έχει όμως προβλεφθεΐ ποσό 81.900.000 
δρχ. στον Κ.Α. 600003 του τακτικού προϋπολογισμού του 
Ε.Ι.Μ., αποφασίζουμε: 

Εγκρίνουμε τον συνημμένο στην παρούσα Κανονισμό 
Καταστάσεως Προσωπικού του Ε.Ι.Μ. που καταρτίσθηκε 
στην από 4.9.95 συνεδρίαση του Διοικητικού Συμβουλίου 
του ΕΙΜ (Απόφαση 20-95) και έχει υποβληθεί σε εμάς. 

Η απόφαση αυτή και ο Κανονισμός που επισυνάπτεται 
να δημοσιευθεί στην Εφημερίδα της Κυβερνήσεως. 

Η ισχύς του Κανονισμού αρχίζει από τη δημοσίευσή του 
στην Εφημερίδα της Κυβερνήσεως. 

Αθήνα, 3 Οκτωβρίου 1995 

ο ΥΦΥΠΟΥΡΓΟΙ 

ΚΟΝ/ΝΟΣ ΒΡΕΤΤΟΣ 


ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
ΤΟΥ Ε.Ι.Μ. 

Αρθρο 1 

Αντικείμενο του Κανονισμού 

Ο παρών Κανονισμός εκδίδεται με βάση τις διατάξεις 
του Νόμου 2231/94 «Σύσταση και λειτουργία Ελληνικού 
Ινστιτούτου Μετρολογίας, με τίτλο Εθνικού Συμβουλίου 
Διαπίστευσης και άλλες διατάξεις» και καθορίζει τις οργα¬ 
νικές θέσεις προσωπικού και τα προσόντα πρόσληψής του 
και ρυθμίζει θέματα βαθμολογικής και μισθολογικής εξέ¬ 
λιξης του προσωπικού, θέματα σχετικά με την έξοδο από 
την Υπηρεσία και γενικά κάθε θέμα σχετικό με την υπηρε¬ 
σιακή κατάσταση, καθώς και με την πειθαρχική ευθύνη και 
την επιβολή πειθαρχικών ποινών. 

Άρθρο 2 

Διάκριση Προσωπικού 

1. Το προσωπικό του Ινστιτούτου διακρίνεται σε: 

α. Τακτικό 

β. Με σύμβαση ορισμένου χρόνου 

2. Στην σύμφωνα με τον παρόντα Κανονισμό έννοια του 
προσωπικού του Ινστιτούτου δεν περιλαμβάνονται οι ως 
ημερομίσθιοι προσλαμβανόμενοι. 

3. Προσωπικό που προορίζεται για κάλυψη οργανικών 
αναγκών του ΕΙΜ προσλαμβάνεται με σύμβαση εργασίας 
ορισμένου χρόνου για δοκιμαστική θητεία ενός ή δύο 
ετών. Ένα μήνα πριν τη λήξη της δοκιμαστικής θητείας ο 
υπάλληλος κρίνεται από το Υπηρεσιακό Συμβούλιο, το 
οποίο γνωμοδοτεί αιτιολογημένα περί του ικανοποιητικού 
της δοκιμασίας βάσει του συνόλου των τυπικών και ουσια¬ 
στικών προσόντων και της εν γένει αποδόσεως, ικανότη- 
τος και καταλληλότητας λαμβανομένων υπόψη και των 
προβλεπομένων στο άρθρο 16 φύλλων αξιολογήοεως. Η 
Γνωμοδότηση του Υπηρεσιακού Συμβουλίου εισάγεται με 
εισήγηση του Γ ενικού Διευθυντού στο Διοικητικό Συμβού¬ 
λιο το οποίο αποφασίζει για την ένταξη του υπαλλήλου στο 
τακτικό προσωπικό ή για την παράταση της δοκιμαστικής 
θητείας μέχρι ένα έτος ακόμη ή την λύση της συμβάσεώς 
του. 

4. Για την κάλυψη των ειδικών αναγκών του Ινστιτούτου 
μπορεί να γίνει πρόσληψη προσωπικού με σύμβαση ορι¬ 
σμένου χρόνου, διάρκειας έως ενός έτους. 

Άρθρο 3 

Πρόσληψη Προσωπικού 

1. Η πρόσληψη του πόσης φύσεως προσωπικού γίνεται 
με αιτιολογημένη απόφαση του Διοικητικού Συμβουλίου 
μετά επισταμένη αξιολόγηση και κρίση, εφόσον δεν ορίζε¬ 
ται διαφορετικά από τις κείμενες διατ^εις. 

2. Για κάθε πρόσληψη προσωπικού απαιτείται: 

α) Αιτιολογημένη απόφαση του Διοικητικού Συμβουλίου 
για την ανάγκη προσλήψεως, τον αριθμό, την ειδικότητα, 
τα προσόντα και την κατά άρθρο 2 διάκριση των προσλη- 
πτέων. 

β) Δημοσίευση της σχετικής προκηρύξεως σε δύο του¬ 
λάχιστον ημερήσιες εφημερίδες μεγάλης κυκλφορίας με 
μηνιαία τουλάχιστον προθεσμία υποβολής αιτήσεων και 

γ) Συγκέντρωση, αξιολόγηση και σύγκριση όλων των 
υποβληθεισών αιτήσεων από Τήν Επιτροπή Επιλογής που 
συση^νεται από το Διοικητικό Συμβούλιο. 

δ) Τελική αξιολόγηση και αιτιολογημένη απόφαση του 

Διοικητικού Συμβουλίου περί προσλήψεως. 

ε) Υπογραφή της σχετικής συμβάοεως εργασίας, σύμ¬ 
φωνα με την απόφαση του Διοικητικού Συμβουλίου, και 
σύμφωνα με τις ισχϋουσες διατάξεις. 

3. Οι υποψήφιοι πρέπει: 

α) Να έχουν την Ελληνική ιθαγένεια ή να είναι αλλοδα¬ 
ποί ομοεθνείς εφόσον τηρηθούν οι νόμιμες διατυπώ¬ 
σεις. 

β) Να έχουν συμπληρώσει το 21 ο έτος της ηλικίας τους 
ή όποιο άλλο κατώτατο όριο προβλέπεται από τις κείμενες 
διατάξεις. 

γ) Οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα από αυτές 
και να μην είναι ανυπότακτοι ή να μην έχουν καταδικασθεΐ 
για λιποταξία με τελεσίδικη απόφαση (άρθρο 21 του Υ.Κ.). 

δ) Να μην υπάρχει κώλυμα από ποινική καταδίκη ή υπο¬ 
δικία ή απαγόρευση ή δικαστική αντίληψη (άρθρο 22 
Κ.Υ.). 

ε) Να είναι υγιείς. 

4.0 υποψήφιος πρέπει να προσκομίσει τα ακόλουθα δι- 
καιολογητικά: 

α) Πιστοποιητικό γεννήσεως. 
β) Πιστοποιητικό σπουδών, 
γ) Απόσπασμα Ποινικού Μητρώου, 
δ) Πιστοποιητικό Εισαγγελίας περί μη διώξεως. 
ε) Πιστοποιητικό στρατολογικής καταστάσεως. 
στ) Πιστοποιητικό υγείας. 

ζ} Υπεύθυνη δήλωση προϋπηρεσίας του συνοδευομένη 
από σχετικά πιστοποιητικά. 

η) Υπεύθυνη δήλωση οικογενειακής καταστάσεως. 

Άρθρο 4 

Σύνθεση Προσωπικού 

Το Προσωπικό του Ινστιτούτου κατανέμεται ως εξής: 

Κατηγορία 1η: 

Ένδεκα (11) θέσεις Ειδικού Επιστημονικού Προσωπι¬ 
κού 

Κατηγορία 2η: 

Μία (1) θέση Πανεπιστημιακής Εκπαίδευσης (ΠΕ)/ 
Πληροφορικής 

Δύο (2) θέσεις Πανεπ. Εκπ. (ΠΕ)/Διοικητικός - Οικονο¬ 
μικός 

Κατηγορία 3η: 

ί Δώδεκα (12) θέσεις Τεχνολογικής Εκπαίδευσης (ΤΕ)/ 
Τεχνικής Ειδικότητας 

Μία (1) θέση Τεχνολογικής Εκπαίδευσης (ΤΕ)/ 
Βιβλιοθηκάριος 

Έξι (6) θέσεις Τεχνολογικής Εκπαίδευσης (ΤΕ)/ 
Διοικητικός - Λογιστικός 

Κατηγορία 4η: 

Τέσσερις (4) θέσεις Δευτεροβάθμιας Εκπαίδευσης 
(ΔΕ)/Γραμματέων - Δακτυλογράψων 
Τέσσερις (4) θέσεις Δευτεροβάθμιας Εκπαίδευσης 
(ΔΕ)/Τεχνικός - Οδηγός 

Μία (1) θέση Δευτεροβάθμιας Εκπαίδευσης (ΔΕ τηλε¬ 
φωνήτριας. 


Κατηγορία δη: 

Πέντε (5) θέσεις Υπο)ϋ)εωτικής Εκπαίδευσης (ΥΕ)/ 
Προσωπικού Καθαριότητας - Φυλάκων - Νυκτοφυλάκων - 
Εργατών. 

Άρθρο 5 

Προσόντα Προσωπικού κατά κατηγορίες και ειδικότητες 

Α. Τα απαιτούμενα προσόντα για κάθε κατηγορία προ¬ 
σωπικού ορίζονται ως εξής: 

Κατηγορία 1η 

Ειδικό Επιστημονικό Προσωπικό 

1. Για την πλήρωση θέσεων Ειδικού Επιστημονικού 
Προσωπικού με σχέση εργασίας ιδιωτικού δικαίου απαιτεί¬ 
ται πτυχίο ή δίπλωμα Α.Ε.Ι. της ημεδαπής ή ισότιμο της αλ¬ 
λοδαπής και ειδική επιστημονική εξειδίκευση στο γνω¬ 
στικό αντικείμενο της κατά περίπτωση οικείας ειδικότη¬ 
τας, που αποδεικνύεται με (α) διδακτορικό δίπλωμα Ελλη¬ 
νικού Α.Ε.Ι. ή αναγνωρισμένο ισότιμο της αλλοδαπής, ή (β) 
μεταπτυχιακό τίτλο σπουδών διάρκειας τουλάχιστον ενός 
ακαδημαϊκού έτους Ελληνικού Α.Ε.Ι. η αναγνωρισμένο 
ισότιμο της αλλοδαπής και εμπειρία τουλάχιστον δύο ετών 
μετά την απόκτηση του πεταπτυχικαοΟ τίτλου ή (γ) εμπει¬ 
ρία τουλάχιστον τεσσάρων ετών μετά την απόκτηση του 
βασικού τίτλου σπουδών και μία τουλάχιστον δημοσίευση 
σε επιστημονικό περιοδικό σε θέμα σχετικό με το περιε¬ 
χόμενο της ειδικότητας. Απαιτείται επιπλέον άριστη 
γνώση μιας γλώσσας της Ε.Ε. 

Κατηγορία 2η 
Κλάδος ΠΕ Πληροφορικής 

(περιλαμβάνονται οι ειδικότητες 
α) επιστήμης των υπολογιστών και 
β) μηχανικών Η/Υ) 

1. Προσόν διορισμού στον εισαγωγικό βαθμό ορίζε¬ 
ται: 

α) για την ειδικότητα επιστήμης των υπολογιστών, πτυ¬ 
χίο ή δίπλωμα επιστήμης των υπολογιστών (δΟΡΤννΑΗΕ) ή 
στατιστικής και πληροφορικής οικονομικών επιστημών (ει¬ 
δίκευσης ή κατεύθυνσης πληροφορικής ή άλλης παρεμ¬ 
φερούς ονομασίας που αποδεικνύεται με βεβαίοοση του 
οικείου τμήματος) Α.Ε.Ι. της ημεδαπής ή ισότιμο, αντί-^ 
στοιχης ειδικότητας, σχολών της αλλοδαπής, 

β) γιο την ειδικότητα μηχανικών Η/Υ, πτυχίο ή δίπλωμα 
μηχανικών Η/Υ (ΗΑΒΟννΑΗΕ) Α.Ε.Ι. της ημεδαπής ή ισό¬ 
τιμο, αντίστοιχης ειδικότητας, σχολών της αλλοδαπής, 

2. Απαιτείται επιπλέον καλή γνώση μιας γλώσσας της 
Ε.Ε. 

Κλάδος ΠΕ Διοικητικός και/ή Οικονομικός 

1. Προσόν διορισμού στον εισαγωγικό βαθμό ορίζεται το 
πτυχίο ή δίπλωμα νομικής ή πολιτικών ή οικονομικών επι¬ 
στημών ή διοίκησης επιχειρήσεων Α.Ε.Ι. της ημεδαπής ή 
πτυχίο ή δίπλωμα ΑΣΟΕΕ ή Π/^ΠΕ ή Ανώτατων Βιομηχα¬ 
νικών Σχολών της ημεδαπής ή ισότιμο, αντίστοιχης ειδικό¬ 
τητας, σχολών της αλλοδαπής. Απαιτείται επιπλέον καλή 
γνώση μιας γλώσσας της Ε.Ε. 

Κατηγορία 3η 

Για τους κλάδους ΤΕ ειδικοτήτων που αναφέρονται στο 
άρθρο 4, όπου η ονομασία της κάθε ειδικότητας είναι ίδια 
με την ονομασία πτυχίου ή διπλώματος_Τ.Ε.ί., προσόν διο¬ 
ρισμού στον εισαγωγικό βαθμό ορίζεται το ομώνυμο ή 

αντίστοιχο, κατά ειδικότητα, πτυχίο ή δίπλωμα Τ.Ε.Ι. της 
ημεδαπής ή ισότιμων τίτλων σχολών της ημεδαπής ή αλ¬ 
λοδαπής, η ΚΑΤΕΕ ή ισότιμων σχολών της ημεδαπής ή αλ¬ 
λοδαπής. 

Κλάδος ΤΕ Διοικητικός - Λογιστικός 

1. Προσόν διορισμού στον εισαγωγικό βαθμό ορίζεται 
πτυχίο ή δίπλωμα διοίκησης επιχειρήσεων ή λογιστικής 
Τ.Ε.Ι., ή αντίστοιχης ειδικότητας πτυχίο ή δίπλωμα ισότι¬ 
μων τίτλων σχολών της ημεδαπής ή αλλοδαπής, ή πτυχίο ή 
δίπλωμα της σχολής στατιστικής που λειτούργησε υπό την 
εποπτεΐα της Ανώτατης Βιομηχανικής Σχολής Πειραιά. 

2. Απαιτείται επιπλέον η καλή γνώση μιας γλώσσας της 
Ε.Ε. 

Κατηγορία 4η 

Κλάδος ΔΕ Δακτυλογράφων - Γ ραμματέων 

(περιλαμβάνονται οι ειδικότητες δακτυλογράφων Ελληνι¬ 
κής, ξενόγλωσσων δακτυλογράφων και στεονογραφίας. 
Στα καθήκοντα των υπαλλήλων του κλάδου αυτού περι¬ 
λαμβάνονται και άλλες συναφείς εργασίες όπως^επεξερ- 
γασία κειμένου, λογιστικό φύλλο κ.λ.π.) 

1. Για την ειδικότητα δακτυλογράφων Ελληνικής, προ¬ 
σόντα διορισμού στον εισαγωγικό βαθμό ορίζονται για μια 
πενταετία από την έναρξη ισχύος του Ν. 1586/1986 
(1.4.1986), απολυτήριος τίτλος λυκείου γενικής κατεύ¬ 
θυνσης ή ενιαίου πολυκλαδικού λυκείου χωρίς ειδικότητα 
ή τεχνικού ή επαγγελματικού λυκείου ή τεχνικού - επαγ¬ 
γελματικού λυκείου χωρίς ειδικότητα*ή εξαταξίου γυμνα¬ 
σίου ή τμήματος υπαλλήλων γραφείου (διοίκησης) ή τμή¬ 
ματος υπαλλήλων λογιστηρίου τεχνικού η επαγγελματικού 
λυκείου ή τεχνικού - επαγγελματικού λυκείου ή κλάδου 
διοικητικών υπηρεσιών - γραμματέων ή κλάδου οικονο¬ 
μίας ενιαίου πολυκλαδικού λυκείου. Για την επόμενη πε¬ 
νταετία οι θέσεις του κλάδου καλύπτονται: α) κατά το 
ήμισυ από κατόχους απολυτήριου τίτλου σχολών του 
προηγούμενου εδαφίου, και β) κατά το ήμισυ από κατό¬ 
χους απολυτήριου τίτλου κλάδου διοικητικών υπηρεσιών - 
γραμματέων ενιαίου πολυκλαδικού λυκείου ή τμήματος 
υπαλλήλων γραφείου (διοίκησης) τεχνικού - επαγγελματι¬ 
κού λυκείου. Μετά τη συμπλήρωση της δεύτερης πενταε¬ 
τίας, οι θέσεις του κλάδου καλύπτονται αποκλειστικά από 
κατόχους απολυτήριου τίτλου κλάδου ή τμήματος της πε¬ 
ρίπτωσης (β) του προηγούμενου εδαφίου (άρθρο 17 παρ. 
13 Ν. 1586/1986, ΦΕΚ 37/Α'). Για άλες τις παραπάνω πε¬ 
ριπτώσεις ορίζεται ως πρόσθετο προσόν διορισμού η άρι- 
οτη γνώση Ελληνικής δακτυλογραφίας. 

2. Για τις ειδικότητες ξενόγλωσσων δακτυλογράφων και 
στενογραφίας, προσόντα διορισμού στον εισαγωγικό 
βαθμό ορίζονται: απολυτήριος τίτλος σχολών του πρώτου 
εδαφίου της προηγούμενης παραγράφου και άριστη 
γνώση Ελληνικής ή ξενόγλωσσης δακτυλογραφίας ή Ελ¬ 
ληνικής στενογραφίας, κατά περίπτωση. 

Κλάδος ΔΕ Τεχνικός 

(Περιλαμάνονται όλες οι ειδικότητες των κλάδων δομι¬ 
κών έργων, μηχανολογίας και ηλεκτρολογίας των ενιαίων 
πολυκλαδικών λυκείων των τομέων μηχανολογικού, ηλε- 
κτρολογικού και ηλεκτρονικού και δομικών κατασκευών 
των τεχνικών - επαγγελματικών σχολών, αντίστοιχες ειδι¬ 
κότητες σχολών μαθητείας του Ο.Α.Ε.Δ. του Ν. 1346/ 
1983 (ΦΕΚ 46/Α ), ή άλλων ισότιμων τίτλων σχολικών μο¬ 


νάδων της ημεδαπής ή αλλοδαπής, άλλες συναφείς, κατά 
περίπτωση, ειδικότητες καθώς και οι οδηγοί οχημάτων και 
οι χειριστές χωματουργικών και ανυψωτικών μηχανημά¬ 
των). 

Κλάδος ΔΕ Τηλεφωνητών 

Προσόν διορισμού στον εισαγωγικό βαθμό ορίζεται πτυ¬ 
χίο σχολών εκπαίδευσης τυφλών τηλεφωνητών που επο¬ 
πτεύονται από το Υπουργείο Υγείας, Πρόνοιας και Κοινω¬ 
νικών Ασςκιλίσεων. 

Κατηγορία 5η 

Προσόντα διορισμού σε Κλάδους ΥΕ 

1. Προσόν διορισμού στον εισαγωγικό βαθμό των κλά¬ 
δων ΥΕ ορίζεται απολυτήριος τίτλος υποχρεωτικής εκπαί¬ 
δευσης (δηλαδή απολυτήριο τριταξίου γυμνασίου ή για 
υποψήφιους που έχουν αποφοιτήσει μέχρι το 1980 απο¬ 
λυτήριο δημοτικού σχολείου), ή απολυτήριος τίτλος κατώ¬ 
τερης τεχνικής σχολής του Ν.Δ. 580/1970. 

2. Για μια τριετία από την έναρξη ισχύος του Ν. 1586/ 
1986 (1.4.1986) και εφόσον δεν καθίσταται δυνατή η 
πλήρωση κενών θέσεων κλάδων ΥΕ από υποψήφιους με 
τα παραπάνω προσόντα, επιτρέπεται ο διορισμός προσω¬ 
πικού με τυπικό προσόν ορισμένη ειδικότητα ή εμπει¬ 
ρία. 

Ενδεικτική διάρθρωση Κλάδων ΥΕ 

1. Κλάδος ΥΕ Προσωπικού καθαριότητας (για εργασίες 
καθαρισμού εσωτερικών και εξωτερικών χώρων, επιμέ¬ 
λειας κήπων και άλλες συναφείς βοηθητικές εργασίες). 

2. Κλάδος ΥΕ Εργατών (για εργασίες χειρωνακτικές 
κάθε είδους). 

3. Κλάδος ΥΕ Φυλάκων - Νυκτοφυλάκων. 

Β. Γενικές Απαιτήσεις 

1) Για όποιους κλάδους ή ειδικότητες ως προσόν διορι¬ 
σμού απαιτείται ορισμένη γνώση ή εμπειρία, αυτή αποδει- 
κνύεται: α) από βεβαίωση εργοδότη, ή υπεύθυνη δήλωση 
του άρθρου 8 του Ν. 1599/1986 στην περίπτωση που δεν 
υπάρχει εργοδότης.για τη χορήγηση της σχετικής βεβαίω¬ 
σης, και βιβλιάριο κύριος ασφάλισης για την καταβολή 
ασφαλιστικών εισφορών κατά την αντίστοιχη χρονική πε¬ 
ρίοδο, ή β) από έγγραφο αρμόδιας Ελληνικής ή ξένης αρ¬ 
χής. Για τον κλάδο ΔΕ Δακτυλογράφων - Γ ραμματέων και 
τους κλάδους κατηγορίας ΥΕ η απαιτούμενη κατά περί¬ 
πτωση ορισμένη γνώση ή ειδικότητα ή εμπειρία μπορεί να 
οποδεικνύετοι απο υπεύθυνη δήλωση του άρθρου 8 του 
Ν. 1599/1986, εφόσον δεν είναι δυνατή η απόδειξη σύμ¬ 
φωνα με τα οριζόμενα στο προηγούμενο εδάφιο. 

2) Όπου, για το διορισμό, προβλέπεται άριστη ή καλή 
γνώση μιας ή δύο ξένων γλαισσών, ως τυπικό προσόν απαι¬ 
τείται αναγνωρισμένο πιστοποιητικό. 

3) Για όσες ειδικότητες απαιτείται κατά τις κείμενες 
διατάξεις άδεια άσκησης του αντίστοιχου επαγγέλματος, 
απαγορεύεται η πρόσληψη χωρίς των άδεια αυτή. 

Άρθρο 6 

Μισθολογικά Καμάκια 

1. Το τακτικό προσωπικό του Ε.Ι.Μ. κατατάσσεται στις 
προβλεπόμενες από το άρθρο 4 του παρόντος κατηγο¬ 
ρίες, κάθε μία από τις οποίες περιλαμβάνει τα ακόλουθα 
μισθολογικά κλιμάκια: 

Κατηγορία 1η μισθολογικά κλιμάκια α, β, γ, δ, ε, στ, ζ, η, 
θ 

Κΰτηγορΐα 2η μιοθολογικά κλιμάκια α, β, γ, δ, ε, στ, ζ, η, 
θ, ι 

Κατηγορία 3π μισθολογικά κλιμάκια α, β, γ, δ, ε, στ, ζ, η, 

θ. I 

Κατηγορία 4η μισθολογικά κλιμάκια α. β, γ. δ. ε. στ. ζ, η, 
θ. ι 

Κατηγορία δη μισθολογικά κλιμάκια α. β. γ, δ, ε, στ, ζ, η, 
θ. ι 

2. Οι βασικοί μισθοί των μισθολογικών κλιμακίων εκά- 
στης κατηγορίας καθορίζονται με κοινή απόφαση του 
Υπουργού Οικονομικών και Βιομηχανίας, Ενέργειας και 
Τεχνολογίας ύστερα από πρόταση του Δ.Σ. του Ε,Ι.Μ. 
σύμφωνα με τα οριζόμενα στην παρ. 11 του άρθρου 2 του 
ν.2231/94. 

3. Σε περίπτωση που το σύνολο των τακτικών αποδοχών 
που δικαιούται ο υπάλληλος κατ' εφαρμογήν των διατά¬ 
ξεων του παρόντος Κανονισμού υπερβεί το προβλεπό- 
μενο από την κοινή Υπουργική απόφαση για την κατηγορία 
του ανώτατο όριο, οι καταβαλλόμενες αποδοχές θα περιο¬ 
ρίζονται στο ποοόν του ανώτατου ορίου. 

4. Σε περίπτωση υπερκαλύψεως του εκάοτοτε προβλε- 
πομένου από την κοινή Υπουργική απόφαση ανώτατου 
ορίου, από υποχρεωτικής ισχύος κανόνες του Εργατικού 
Δικαίου (Νόμο, Συλλογική Σύμβαση, Διαιτητική Απόφαση) 
και μέχρι της αντίστοιχης τροποηοιήσεώς της, η καταβολή 
των υπερβαινουσών το ανώτατο όριο αποδοχών θα καλύ¬ 
πτεται με απόφαση του Διοικητικού Συμβουλίου εκδιδο- 
μένη μετά προηγουμένη γνωμοδότηση του Νομικού Συμ¬ 
βούλιου του Ινστιτούτου. 

5. Η κατάταξη (σε κατηγορία και κλιμάκιο) γίνεται από 
το Διοικητικού Συμβούλιο, με αιτιολογημένη απόφαση και 
με βάση το σύνολο των τυπικών προσόντων κάθε υπαλλή¬ 
λου, με την περί εντάξεως στο τακτικό προσωπικό από¬ 
φαση. 

6. Τα μισθολογικά κλιμάκια αναπροσαρμόζονται αυτό¬ 
ματα σύμφωνα με τους όρους της ετήοιας επιχειρησιακής 
συλλογικής σύμβασης εργασίας (ή εναλλακτικά με βάση 
την συλλογική σύμβαση της ΓΣΕΕ). 

Αρθρο 7 
Μισθός 

1. Οι τακτικοί υπάλληλοι δικαιούνται του βασικού μισθού 
του βαθμολογικού κλιμακίου το οποίο κατέχουν μετά των 
κατά τον παρόντα Κανονισμό προσαυξήσεων, επιδομάτων 
και αποζημιώσεων, ανεξαρτήτως των συγκεκριμένων αρ¬ 
μοδιοτήτων τις οποίες ασκούν εντός της διαρθρώσεως 
των υπηρεσιών του Ε.Ι.Μ. 

2.0 μισθός οφείλεται από της ημέρας αναλήψεως υπη¬ 
ρεσίας και καταβάλλεται δεδουλευμένος τη 15η και 30η 
κάθε μηνός. 

3. Πόσης φύσεως αποδοχές και αποζημιώσεις, κατα- 
βλήθείσες σε υπάλληλο από παραδρομή ή υπέρβαση πα- 
ρακρατούνται από τις αποδοχές των επομένων μηνών (μέ¬ 
χρι του ποσού που επιτρέπεται κατάσχεση) και σε περί¬ 
πτωση απολύσεως από την σχετική αποζημίωση. 

Αρθρο 8 

Επιδόματα - Ειδικές Αποζημιώσεις 

1. Στους τακτικούς υπαλλήλους χορηγείται επίδομα πο¬ 
λυετούς υπηρεσίας, το οποίο ανέρχεται σε 5% επί του βα¬ 
σικού μισθού για κάθε τριετία πραγματικής υπηρεσίας στο 
Ινστιτούτο και μέχρι πέντε το πολύ τριετιών. 

2. Στους τακτικούς υπαλλήλους που συμπληρώνουν 


τριετή ευδόκιμη υπηρεσία στον ίδιο βασικό μισθό, δίνονται 
με απόφαση του Διοικητικού Συμβουλίου οι εξής αυξή¬ 
σεις: 

ο) πριν την συμπλήρωση του ανώτατου ορίου βασικού 
μισθού στην ίδια κατηγορία χορηγείται ο βασικός μισθός 
του αμέσως σνωτέρου κλιμακίου. 

β) μετά την συμπλήρωση του ανώτατου ορίου βασικού 
μισθού στην ίδια κατηγορία, ο μισθός αυτός αυξάνεται 
κατά 10% ανά τριετία και μέχρι πέντε τριετιών. 

Σε κάθε περίπτωση για το ευδόκιμο ή μη της υπηρεσίας 
αποφασίζει κατ’ ελεύθερη κρίση το Διοικητικό Συμβούλιο 
με εισήγηση του Γενικού Διευθυντή και μετά προηγού¬ 
μενη γνωμοδότηση του Υπηρεσιακού Συμβουλίου. 

3. Στους τακτικούς υπαλλήλους του Ε.Ι.Μ. καταβάλλε¬ 
ται οικογενειακό επίδομα, το ύψος του οποίου καθορίζε¬ 
ται εκάοτοτε με απόφαση του Διοικητικού Συμβουλίου 
εγκρινομένη από τον Υπουργό Βιομηχανίας, Ενέργειας 
και Τεχνολογίας. 

4. Στους τακτικούς υπαλλήλους που διαχειρίζονται πε¬ 
ριουσία του Ε.Ι.Μ. (ταμίας ή υπόλογος διαχειριστής)χορη¬ 
γείται ειδικό επίδομα διαχειριστικών λαθών το ύψος του 
οποίου καθορίζεται με απόφαση του Διοικητικού Συμβου¬ 
λίου. Το επίδομα αυτό δεν επιτρέπεται να είναι ανώτερο 
του 5% του μισθού (βασικού ή συμβατικού). 

Αρθρο 9 

Ωράριο Εργασίας - Υπερωρίες 

1. Το ωράριο εργασίας καθπρίζεται με απόφαση του 
Διοικητικού Συμβουλίου, εντός των νομίμων χρονικών 
ορίων εργασίας για τους εποπτευόμενους από το Υπουρ¬ 
γείο Βιομηχανίας, Ενέργειας και Τεχνολογίας φορείς. 

2. Απασχόληση του προσωπικού πέραν των νομίμων 
ωρών εργασίας, επιτρέπεται μόνον κατ' εξαίρεση κατόπιν 
ειδικής εγγράφου εντολής του Γ ενικού Διευθυντή καθορι- 
ζούσης την ανάγκη της υπερωριακής απασχολήσεως, την 
ημερομηνία και την διάρκεια αυτής, τηρουμένων και των 
εκάοτοτε διατυπώσεων της Εργατικής Νομοθεσίας. Σε 
περίπτωση τέτοιας εργασίας το προσωπικόν δικαιούται 
αποζημιώσεως σύμφωνα προς τις κείμενες διατάξεις της 
Εργατικής Νομοθεσίας. 

Αρθρο 10 
Κανονικές άδειες 

1. Το τακτικά προσωπικό μετά συμπλήρωση πραγματι¬ 
κής υπηρεσίας ενός έτους από την ένταξή του, δικαιούται 
κανονική άδεια με πλήρης αποδοχές σύμφωνα με τις δια¬ 
τάξεις της εργατικής νομοθεσίας. 

2. Η άδεια χορηγείται με απόφαση του Γ ενικού Διευθυ¬ 
ντή κατόπιν αιτήοεως του υπαλλήλου μετά εισήγηση του 
προϊσταμένου της αντίστοιχης Διευθύνσεως και μετά από 
εκτίμηση των υπαρχουσών αναγκών του Ινστιτούτου. 

3. Το Διοικητικό Συμβούλιο δύναται με απόφαση του να 
καθορίσει χρονική περίοδο ομαδικής χορηγήσεως αδειών 
είτε για το σύνολο του προσωπικού του Ε.Ι.Μ., είτε κατά 
υπηρεσίες. 

4. Με απόφαση του Γενικού Διευθυντή είναι δυνατή η 
χορήγηση αδείας απουσίας άνευ αποδοχών μέχρι δέκα 
πέντε ημερών κατ' έτος. 

5. Με αποφάσεις του Διοικητικού Συμβουλίου είναι δυ¬ 
νατή η χορήγηση αδείας απουσίας για χρονική διάρκεια 
μεγαλύτερη των 15 ημερών άνευ αποδοχών σύμφωνα με 
τα ισχύοντα στο Δημόσιο τομέα και εφόσον το επιτρέπουν 
οι ανάγκες της υπηρεσίας. 

6. Στις κυοφορούσες υπαλλήλους του Ε.Ι.Μ. χορηγού¬ 
νται άδειες απουσίας και στις μητέρες βρεφών και νηπίων 
άδειες βραδείας προσελεΟσεως ή ενωρίτερον αποχωρή- 
σεως σύμφωνα με τα ισχύοντα εις το Δημόσιον. 

7. Το Διοικητικό Συμβούλιο ορίζει με αποφάσεις του τις 
περιπτώσεις εκείνες (όπως π.χ. θάνατος ουγγενούς, 
κ.λ.π.) όπου επιτρέπεται η παροχή ειδικής αδεϊας μετ’ 
αποδοχών μέχρι τριών ημερών. 

Άρθρο 11 

Εκπαιδευτικές άδειες - Αποστολές 

1. Με απόφαση του Διοικητικού Συμβουλίου είναι δυ¬ 
νατή η χορήγηση αδείας στο τακτικό προσωπικό για επι¬ 
μόρφωση άνευ αποδοχών για τον απαιτούμενο προς αυτήν 
χρόνο. 

2. Με απόφαση του Διοικητικού Συμβουλίου είναι δυ¬ 
νατή η χορήγηση αδείας μετ' αποδοχών στο τακτικό προ¬ 
σωπικό για επιμόρφωση σε αντικείμενο σχετικό με το αντι¬ 
κείμενο του Ε.Ι.Μ. ή ακόμη και η αποστολή του προσωπι¬ 
κού στο εξωτερικό για επιμόρφωση βάσει σχετικού προ¬ 
γράμματος του Ε.Ι.Μ. Στις περιπτώσεις αυτές πρέπει να 
καθορίζονται και οι οικονομικοί όροι της πραγματοποιή- 
σεως της επιμορφώσεως. 

3. Με απόφαση του Διοικτητικού Συμβουλίου είναι δυ¬ 
νατή η χορήγηση συντόμου αδείας στο πόσης φύσεως 
προσωπικό του Ε.Ι.Μ. για τη συμμετοχή σε σεμινάρια, συ¬ 
νέδρια, επιτροπές κ.λ.π. στο εσωτερικό ή στο εξωτερικό. 
Στην τελευταία περίπτωση εφαρμόζονται όσα προβλέπο- 
νται για την μετακίνηση δημοσίων υπαλλήλων στο εξωτε¬ 
ρικό. 

4. Κατά περίπτωση, ο χρόνος της εκπαιδευτικής αδείας 
ή της αποστολής στο εξωτερικό, μπορεί να θεωρηθεί ως 
χρόνος πραγματικής υπηρεσίας, κατά την απόλυτη κρίση 
του Διοικητικού Συμβουλίου. 

5. Μετά την λήξη της εκπαιδευτικής αδείας ή αποστο¬ 
λής ο μισθωτός υποχρεούται να παραμείνει στο Ε.Ι.Μ. επί 
χρόνο ίσο προς τον χρόνο της εκπαιδευτικής αδείας άνευ 
αποδοχών και τριπλάσιο του χρόνου της εκπαιδευτικής 
αδείας μετ' αποδοχών άλλως υποχρεούται να αποζημιώ¬ 
σει το Ε.Ι.Μ. για κάθε ζημία του. 

Άρθρο 12 

Μετακίνηση εκτός Έδρας 

1. Προσωπικό μετακινούμενο για εκτέλεση υπηρεσίας 
εκτός έδρας, δικαιούται; 

α) Οδοιπορικά έξοδα. 

β) Ειδική αποζημίωση για κάθε μέρα παραμονής, εκτός 
έδρας, το ύψος της οποίας ορίζεται από το Διοικητικό 
Συμβούλιο. 

2. Το προσωπικό είναι δυνατόν να χρησιμοποιεί, κατό¬ 
πιν αιτήσεώς του και αδείας του Γενικού Διευθυντή του 
Ε.Ι.Μ, ιδιόκτητο μεταφορικό μέσον. 

Στην περίπτωση αυτή; 

α) Δικαιούται αποζημίωση οριζομένη από το Διοικητικό 
Συμβούλιο. 

β) Το Ε.Ι.Μ. δεν φέρει καμμία ευθύνη για φθορές, ζη¬ 
μίες ή ατυχήματα. 

3. Προσωπικό του Ε.Ι.Μ. που μετακινείται εκτός έδρας 
για μαρτυρία ενώπιον ανακριτικών ή Δικαστικών Αρχών σε 
υπόθεση με την υπηρεσία, θεωρείται ως μετακινούμενο 
για εκτέλεση υπηρεσίας, εφαρμοζομένων αναλόγως των 
διατάξεων των παραγράφων 1 και 2 του παρόντος άρθρου. 

4. Η αναγνώριση και η εκκαθόιριση των δαπανών των 


προβλεπομένων στο άρθρο αυτό γίνεται επί βάσει δικαιο- 
λογητικών καθοριζομένων με απόφαση του Γ ενικού Διευ¬ 
θυντή. 

Άρθρο 13 

Υπηρεσιακό Συμβούλιο 

Στο Ινστιτούτο λειτουργούν πρωτοβάθμιο και δευτερο¬ 
βάθμιο Υπηρεσιακό Συμβούλιο. 

1) Το Υπηρεσιακά Συμβούλια των υπαλλήλων του Ε.Ι.Μ. 
συγκροτούνται με απόφαση του Διοικητικού Συμβουλίου 
του Ινστιτούτου. Το Προίτοβάθμιο Υπηρεσιακό Συμβούλιο 
είναι πενταμελές (5) και αποτελεΐται από το Γ ενικό Διευ¬ 
θυντή ως Πρόεδρο, δύο (2) προϊσταμένους Διευθύνσεων 
οι οποίοι ορίζονται από το Διοικητικό Συμβούλιο του Ινστι¬ 
τούτου και δύο (2) εκπροσώπους των εργαζομένων που 
υποδεικνύονται από το αντιπροσωπευτκότερο Σωματείο 
τους ως μέμη. Με την ίδια απόφαση ορίζονται και οι ανα¬ 
πληρωτές τόσο του Προέδρου (από μέλος του Διοικητικού 
Συμβουλίου του Ινστιτούτου) όσο και των λοιπών μελών. 

Το Δευτεροβάθμιο Υπηρεσιακό Συμβούλιο είναι τριμε¬ 
λές και αποτελεΐται από τον Πρόεδρο του Διοικητικού 
Συμβουλίου ή κωλυομένου αυτού από τον Αντιπρόεδρο, 
ΰ>ς Πρόεδρο, από ένα μέλος του Διοικητικού Συμβουλίου 
και ένα εκπρόσωπο των εργαζομένων που υποδεικνύεται 
από το αντιπροσωπευτικότερο Σωματείο του ως μέλη. Με 
την ίδια απόφαση ορίζονται και οι αναπληρωτές των λοι¬ 
πών δύο, πλήν του Προέδρου μελών του δευτεροβάθμιου 
συμβουλίου. 

Το αντιπροσωπευτικότερο Σωματείο παράλληλα με τα 
τακτικά μέλη υποδεικνύει προ^ το Δ.Σ. του Ινστιτούτου και 
του αναπληρωτές των εκπροσώπων των εργαζομένων στα 
Υπηρεσιακά Συμβούλια. 

2) Η θητεία των Υπηρεσιακών Συμβουλίων είναι δύο 
χρόνων. Ορίζονται δε τον Ιανουάριο. 

3) Το Πρωτοβάθμιο Υπηρεσιακό Συμβούλιο είναι σε 
απαρτία όταν είναι παρόντα τρία μέλη του. Αποφασίζει 
κατά πλειοψηφία. Σε περίπτοκτη ισοψηφίας υπερισχύει η 
ψήφος του Προέδρου. 

4) Το Δευτεροβάθμιο Συμβούλιο συνεδριάζει όταν παρί- 
στανται και τα τρία μέλη του ή οι αναπληρωτές τους. Σε 
περίπτωση που παρόντος του Προέδρου απουσιάζει ένα 
άλλο μέλος και ο αναπληρωτής του τότε συμμετέχει ως 
τρίτο τακτικό μέλος ο αναπληρωτής του Προέδρου, δηλ. ο 
Αντιπρόεδρος του Δ.Σ. του Ε.Ι.Μ. 

5) Καθήκοντα εισηγητού στα Υπηρεσιακά Συμβούλια 
ασκεί ο Προϊστάμενος της Διεύθυνσης Διοικητικών και Οι¬ 
κονομικών Υπηρεσιών, χωρίς δικαίωμα ψήφου. 

Καθήκοντα γραμματέα εκτελεί υπάλληλος της Διεύθυν¬ 
σης Διοικητικών και Οικονομικών Υπηρεσιών που ορίζεται 
με απόφαση του Γενικού Διευθυντού. 

6) Τα Υπηρεσιακά Συμβούλια συνέρχονται μετά από 
πρόσκληση του Προέδρου ή του αναπληρωτή του. 

7) Το Πρωτοβάθμιο Υπηρεσιακό Συμβούλιο έχει τις αρ¬ 
μοδιότητες που καθορίζονται από τον παρόντα Κανονι¬ 
σμό, επιλαμβάνεται δε κάθε θέματος πού παραπέμηεται 
σ’ αυτό οπό το Διοικητικό Συμβούλιο του Ινστιτούτου. 
Υπάλληλος που θεωρεί άτι δεν δόθηκε σωστή λύση σε 

θέμα του. μπορεί να κατοφύγει στο Δευτεροβάθμιο Υπη¬ 
ρεσιακό Συμβούλιο, το οποίο αποφασίζει σε τελευταίο 
βαθμό. 

Άρθρο 14 

Ένταξη στο Τακτικό Προσωπικό 

1. Στο τακτικό προσωπικό μπορεί να ενταχθεί μόνο προ¬ 
σωπικό που έχει ηροσληφθεί με ετήσια ή διετή δοκιμα¬ 
στική θητεία. 

Σε κάθε περίπτωση η ένταξη είναι δυνατή κατά τους 
όρους και τις προϋποθέσεις της παρ. 3 του άρθρου 2 του 
παρόντος Κανονισμού. 

2. Η ένταξη γίνεται με αιτιολογημένη απόφαση του Διοι¬ 
κητικού Συμβουλίου κατόπιν εισηγήσεως του Γενικού 
Διευθυντή και μετά πλήρως αιτιολογημένη γνωμοδότηση 
του Υπηρεσιακού Συμβουλίου. Η γνωμοδότηση του Πρω¬ 
τοβάθμιου Υπηρεσιακού Συμβουλίου γίνεται σε κάθε πε¬ 
ρίπτωση με βάση τα αναφερόμενα στην παρ. 3 του άρθρου 
2 του παρόντος στοιχεία και δεν είναι δεσμευτική. 

3. Το Πρωτοβάθμιο Υπηρεσιακό Συμβούλιο χωρίς να 
υπάρχει ανάγκη προηγουμένης αποφάσεως του Διοικητι¬ 
κού Συμβουλίου, συνέρχεται εγκαίρως και γνωμοδοτεί επί 
της εντάξεως προσωπικού που έχει προσληφθεί με δοκι¬ 
μαστική θητεία. Η γνωμοώτηση κατατίθεται στον Γενικό 
Διευθυντή, το βραδύτερο 30 μέρες προ της λήξεως της 
δοκιμαστικής θητείας του υπαλλήλου, ο δε Γ ενικό Διευθυ¬ 
ντής έχει την ευθύνη της εισηγήσεως προς το Διοικητικό 
Συμβούλιο για να γίνει δυνατή η έγκαιρη έκδοση της κατά 
την παρ. 3 του άρθρου 2 αποφάσεως. 

Αρθρο 15 

Μεταβολή Κατηγορίας 

Η παρά του τακτικού υπαλλήλου απόκτηση τυπικών 
προσόντων ανώτερης κατηγορίας σε χρόνο μεταγενέ¬ 
στερο της εντάξεώς του, παρέχει την δυνατότητα της με¬ 
ταφοράς του στην ανώτερη κατηγορία με απόφαση του 
Διοικητικού Συμβουλίου, εφ' όσον δεν είναι συμπληρωμέ¬ 
νος ο κατά το άρθρον 4 αριθμός της ανώτερης κατηγο¬ 
ρίας. Η συμπλήρωση κενού της ανωτέρας κατηγορίας γί¬ 
νεται κατά προτίμηση δια μεταβολής κατηγορίας υπηρε- 
τούντος προσωπικού, εφόσον διαθέτει τα απαιτούμενα 
προσόντα. 

Αρθρο 16 

Φύλλα αξιολογήσεως 

1. Για την αξιολόγηση του ευδόκιμου της υπηρεσίας και 
των εν γένει ικανοτήτων και ιδιοτήτων κάθε τακτικού 
υπάλληλου καθώς επίσης και των κατά την παρ. 3 του άρ¬ 
θρου 2 προσλαμβανομένων, συντάσσεται κάθε εξάμηνο 
φύλλο αξιολογήσεως. Ο τύπος, το περιεχόμενο και ο τρό¬ 
πος αξιολογήσεως καθορίζεται με απόφαση του Διοικητι¬ 
κού Συμβουλίου, Τα πραγματικά στοιχεία του κρινομένου 
υπαλλήλου καταχωρίζονται από τον ίδιο και ενυπογρά- 
φως. 

2. Σε περίπτωση που η υπηρεσία του υπαλλήλου δεν 
κριθεί ευδόκιμη, γίνεται γραπτή γνωστοποίηση προς τον 
ενδιαφερόμενο με μνεία των λόγων στους οποίους στηρί- 
χθηκε η σχετική αξιολόγηση. Ο ενδιαφερόμενος μετά την 
παραπάνω γνωστοποίηση δικαιούται να λάβει πλήρη 
γνώση του περιεχομένου του φύλλου αξιολογήσεως που 
περιέχει τη δυσμενή κρίση. 

3. Υπάλληλος που θεωρεί ότι αδικείται από τη δυσμενή 
κρίση δικαιούται εντός 15 ημερών από την παραπάνω 


γνοιστοποίηση να υποβάλλει στον Γενικά Διευθυντή αί¬ 
τηση αναθεωρήσεως. Ο Γ ενικός Διευθυντής παραπέμπει 
εντός τριημέρου την αίτηση στο Πρωτοβάθμιο Υπηρε¬ 
σιακό Συμβούλιο, το οποίο πρέπει να αποφονθεί σε προ¬ 
θεσμία 15 ημερών από της υποβολής της. 

4. Κατά της αποφάσεως του Υπηρεσιακού Συμβουλίου, 
ο μισθωτός δικαιούται να προοφύγει στο Δευτεροβάθμιο 
Υπηρεσιακό Συμβούλιο εντός προθεσμίας 15 ημερών σπο 
της κοινοποιήσεώς της. το οποίο αποφαίνεται τελεσίδικα 
εντός 30 ημερών. 

Άρθρο 17 
Ηθικές Αμοιβές 

1. Το Διοικητικό Συμβούλιο, με εισήγηση του Γενικού 
Διευθυντή δύνατσι να απονέμει στο προσωπικό ηθική 
αμοιβή για εξαιρετικές πράξεις ή δΓ εξαίρετη επίδοση 
στην εκτέλεση των καθηκόντων του ή για εκτάκτως επω¬ 
φελή συμβολή στο έργο του Ε.Ι.Μ. Οι ηθικές αμοιβές εί¬ 
ναι; 

α) Εύφημος μνεία 

β) Ευαρέσκεια 

γ) Επαινος με χρηματική αμοιβή μέχρι της αποδοχές 
ενός (1) μηνός 

2. Η απονομή γνωστοποιείται στο Προσωπικό με εγκύ¬ 
κλιο του Γενικού Διευθυντή. 

Άρθρο 18 
Μητρώο 

1. Το Τμήμα Προσωπικού της Διευθύνσεως Διοικητικών 
και Οικονομικών Υπηρεσιών τηρεί μητρώο με ατομικό για 
κάθε υπάλληλο φάκελλο και ατομικά δελτίο, στο οποίο 
αναφέρονται τα κυριότερα στοιχεία της προσωπικής κα- 
ταστάσεώς του. 

2.0 ατομικός φάκελλος περιέχει την έγγραφη σύμβαση 
εργασίας, τα προβλεπόμενα στην παρ. 4 του άρθρου 3 δι- 
καιολογητικά, όλα τα στοιχεία και έγγραφα που αφορούν 
στην ταυτότητα, στα προσόντα, στην ηλικία, οικογενειακή 
κατάσταση, μισθοδοσία, υπηρεσιακή κατάσταση, ηθικές 
αμοιβές, πειθαρχικές ποινές, άδειες, εκθέσεις, και γενικά 
κάθε στοιχείο που οναφέρεται στην εργασιακή σχέση ή 
που μπορεί να επηρεάσει την κρίση για τον υπάλληλο. 

3. Ο υπάλληλος υποχρεούται να ανακοινώνει αμέσως 
και εγγράφως προς την Διεύθυνση Διοικητικών και Οικο¬ 
νομικών Υπηρεσιών, κάθε μεταβολή στην προσωπική και 
οικογενειακή του κατάσταση, καθώς και την εκάστοτε 
ακριβή διεύθυνση της κατοικίας του. 

Άρθρο 19 

Υποχρεώσεις του Ινστιτούτου 

Το Ινστιτούτο οφείλει; 

1) Να διασφαλίζει συνθήκες σεβασμού της προσωπικό¬ 
τητας και της αξιοπρέπειας τιυν υπαλλήλων κατά την εκτέ¬ 
λεση της υπηρεσίας τους. 

2) Να παρακρατεί οπό το μισθό κάθε υπαλλήλου, μετά 
από σχετική αίτηση του ενδιαφερόμενου, της συνδικαλι¬ 
στικές του συνδρομές και να τις αποδίδει στην συνδικαλι¬ 
στική του οργάνωση. 

3) Να διευκολύνει τη Διοίκηση του Συλλόγου των Υπαλ¬ 
λήλων στην άσκηση της συνδικαλιστικής τους δραστηριό¬ 
τητας. 

4) Να μην έχει ανάμιξη η Διοίκησή του στην συνδικαλι¬ 
στική δραστηριότητα των υπαλλήλων. 

5) Να φροντίζει ώστε κατά το δυνατόν να εξασφαλίζο¬ 
νται στους ύπουλους, με την παροχή επαγγελματικών 

γνώσεων οι δυνατότητες εκείνες που θα τους επιτρέψουν 
να αναπτύξουν την αποδοτικότητά τους, τόοο για το καλό 
του Ινοτιτούτου όσο και για τη δική τους επαγγελματική 
εξέλιξη. 

Άρθρο 20 

Βασικές Υποχρεώσεις του Προσωπικού 

Το πόσης φύοεως προσωπικό του Ε.Ι.Μ. έχει βασικά τις 
ακόλουθες υποχρεώσεις: 

1. Να καταβό^ει κατά τον χρόνο της εκτελέσεως της 
υπηρεσίας του κάθε προσπάθεια για την επίτευξη των 
σκοπών του Ινστιτούτου αφιερώνοντας γι’ αυτό όλες τις 
γνώσεις και την εμπειρία του, συνεργαζόμενο πρόθυμα 
και αποδοτικά με όλους τους συναδέλφους του και συ- 
μπεριφερόμενο εντός και εκτός υπηρεσίας με τον αρμό- 
ζοντα σεβασμό με λεπτότητα και ευγένεια. 

2. Να τηρεί πιοτά τις διατάξεις του Νόμου και όλων των 
κανονισμών του Ε.Ι.Μ. ως και τις σχετικές αποφάσεις, δια¬ 
ταγές. εγκυκλίους και οδηγίες και να συμμορφώνεται πλή¬ 
ρως προς τις υπηρεσιακές εντολές και υποδείξεις των 
Προϊσταμένων του και της Διοικήσεως. 

3. Να εξυπηρετεί πρόθυμα το κοινό, επιδεικνύον έναντι 
αυτού λεπτότητα και ευγένεια. 

4. Να φυλάττει επιμελώς τα παραδιδόμενα ή περιεχό¬ 
μενα εις αυτό προς εκτέλεση της υπηρεσίας του, έγ¬ 
γραφα, βιβλία, έντυπα, εργαλεία, μηχανήματα, χρήματα 
και περιουσιακά εν γένει στοιχεία του Ινστιτούτου. 

5. Να τηρεί την επιβαλλομένη υπηρεσιακή εχεμύθεια. 

6. Να λαμβάνει προηγούμενη έγκριση του Διοικητικού 
Συμβουλίου προκειμένου για δημοσίευση άρθρων και ει¬ 
δήσεων στον τύπο σχετικών με συγκεκριμένα αντικείμενο 
εργασιών του Ε.Ι.Μ. 

Άρθρο 21 

Λύση της Συμβάσεως Εργασίας 

1) Η Σύμβαση Εργασίας με το τακτικό προσωπικό λύεται 
αυτοδίκαια; 

α. Μόλις συμπληρωθούν οι προβλεπόμενες προϋποθέ¬ 
σεις οπό τις εκάστοτε ισχύουσες διατάξεις περί απονομής 
πλήρους συντάξεως του οικείου Οργανισμού κυρίας 
ασφαλϊσεως, εν πόση δε περιπτώσει από της συμπληρώ- 
σεως του 65ου έτους για τους άνδρες και του 60ου για τις 
γυναίκες. Η ηλικία αποδεικνύεται από το οικείο πιστοποιη¬ 
τικό το οποίο προσκομίσθηκε κατά την πρόσληψη. Για την 
εφαρμογή του άρθρου τούτου ως ημέρα γεννήσεως λαμ- 
βάνεται η 31 Δεκεμβρίου του έτους γεννήσεως του υπαλ¬ 
λήλου. Στο προσωπικό το οποίο αποχωρεί κατά τα άνω, 
καταβάλλεται αποζημίωση σύμφωνα με τη διάταξη του άρ¬ 
θρου 8 του Νόμου 3198/55 και επιπλέον οι αποδοχές 
τριών (3) μηνών. 

β. Λόγω παραιτήσεως. Η παραίτηση υποβάλλεται εγ- 
γράφως στο Δ,Σ. το οποίο την αποδέχεται εντός προθε¬ 
σμίας τριάντα (30) ημερών από την ημερομηνία υποβολής 
της. Αν η προθεσμία παρέλθει άπρακτος επέρχεται αυτο¬ 
δικαίως η λύση της σχέσης. 

Ο παραιτούμενος δεν δικαιούται να εγκαταλεϊψει τη 
θέση του, προ της αποδοχής της παραιτήσεως ή της πα¬ 
ρόδου απράκτου της 30ήμερης προθεσμίας ευθυνόμενος 
δια πάσαν ζημία του Ινστιτούτου, η οποίο θα προέκυπτε 
από την πρόωρη τυχόν αποχώρησή του. 

2) Οι απολύσεις του προσωπικού που συνδέεται με το 
Ε.Ι.Μ. με συμβάσεις εργασίας αορίστου χρόνου (τακτικό 
προσωπικό) γίνονται σύμφωνο με τις διατάξεις περί ελέγ¬ 


χου ομαδικών απολύσεων και όλων των άλλων σχετικών 
διατάξεων της εργατικής νομοθεσίας. 

Η απομάκρυνση του προσωπικού που συνδέεται με το 
Ε.Ι.Μ. με συμβάσεις εργασίας ορισμένου χρόνου γίνεται 
μόλις λήξει ο χρόνος που προβλέπετοι στη σύμβαση, χω¬ 
ρίς την καταβολή οποιοσδήποτε αποζημιώσεως για το 
λόγο αυτό. 

3) Υπάλλήλος του Ε.Ι.Μ. μπορεί να απολυθεί και λόγω 
πειθαρχικού παραπτώματος, το οποίο επιφέρει την ποινή 
της απολύσεως, με απόφαση του Δ.Σ. 

4) Υπάλληλος ο οποίος απέχει από την Υπηρεσία του 
αδικαιολόγητα πέρα των δέκα (10) συνεχών εργασίμων 
ημερών θεωρείται ότι απεχώρησε οικειοθελώς από το Ιν¬ 
στιτούτο. 

Άρθρο 22 
Πειθαρχικό Δίκαιο 

Οι παρακάτω διατάξεις Πειθαρχικού Δικαίου διέπουν 
αδιακρίτως το σύνολο του προσωπικού του Ε.Ι.Μ. 

Άρθρο 23 

Πειθαρχικά Παραπτώματα 

1. Κάθε παράβαση του υπηρεσιακού καθήκοντος και 
γενικά κάθε πράξη ή παράλειψη που είναι αντίθετη στην 
υπηρεσιακή τάξη και πειθαρχία ή είναι επιζήμια στην 
δράση και το κύρος του Ε.Ι.Μ., αποτελεί πειθαρχικό παρά¬ 
πτωμα και τιμωρείται σύμφωνα με τις διατάξεις των κατω¬ 
τέρω άρθρων. 

2. Ενδεικτικώς αποτελούν πειθαρχικό παράπτωμα: 

α) Η παράβαση των διατάξεων του παρόντος κανονι¬ 
σμού. 

β) Η αδικαιολόγητη απουσία, η κατ' εξακολούθηση βρα¬ 
δεία προσέλευση ή πρόωρη αποχώρηση και η κατά τη 
διάρκεια της εργασίας απασχόληση με έργο άσχετο προς 
την ανατεθιμένη υπηρεσία. 

γ) Η αμελής, ατελής ή μη έγκαιρη εκππλήρωση κάθε δε¬ 
όντως ανατιθεμένης εργασίας. 

δ) Η απείθεια στις εντολές ή τις οδηγίες των Προϊσταμέ¬ 
νων και της Διοικήσεως καθώς και η άρνηση ή η παρέλ¬ 
κυση εκτελέσεως εργασίας ή η παράβαση της επιβαλλο- 
μένης εχεμύθειας. 

ε) Η απρεπής συμπεριφορά προς συναδέλφους ή προς 
συναλλασοομένους με το Ε.Ι.Μ. 

στ) Η αναξιοπρεπής ή ανάρμοστη διαγωγή εκτός υπηρε¬ 
σίας, εφ' όσον εξ αυτής θίγεται το κύρος του Ινστιτούτου. 

ζ) Η χρησιμοποίηση οποιούδήποτε τρίτου για επίτευξη 
υπηρεσιακής εύνοιας οποιοσδήποτε μορφής και φύ¬ 
σε ως. 

η) Η χρησιμοποίηση της ιδιότητος του υπαλλήλου του 
Ε.Ι.Μ. για εξυπηρέτηση, ιδιωτικού συμφέροντος κάθε 
μορφής και φύσεως, ανταγωνιστικά των σκοπών και συμ¬ 
φερόντων του Ε.Ι.Μ. 

θ) Η χωρίς άδεια της Διοικήσεως άσκηση ιδιωτικής επι- 
χειρήσεως ή εργασίας που μπορεί να έχει σχέση με το 
αντικείμενο του Ε.Ι.Μ. ή η συμμετοχή σε Διοικητικό Συμ¬ 
βούλιο ανωνύμων ή άλλων εταιρειών. 

ι) Η απαίτηση ή και αποδοχή δώρων ή αμοιβών ή πόσης 
φύσεως ωφελημάτων ή και αναλόγων υποσχέσεων από 
τους συναλλασοομένους με το Ε.Ι.Μ. 

ια) Η κατά την υπηρεσία διάπραξη οποιοσδήποτε αξιό¬ 
ποινης πράξης. 

ιβ) Η εκτός υπηρεσίας διάπραξη: 

ι. Των πλημμελημάτων της κλοπής, υπεξαιρέσεως, απά¬ 
της, εκβιάσεως, πλαστογραφίας, δωροδοκίας, απιστίας. 

συκοφαντικής δυσφημΙοεως, εγκλήματος κατά των ηθών 
ή λαθρεμπορίας. 

ιι. Οποιουδήποτε κακουργήματος. 

Αρθρο 24 
Πειθαρχικές Ποινές 

1. Οι πειθαρχικές ποινές είναι: 

α) Γραπτή παρατήρηση. 

β} Επίπληξη, που γνωστοποιείται οτον τιμωρούμενο με 
υπηρεσιακό σημείωμα. 

γ) Πρόστιμο μέχρι 1/4 μηνιαίου μισθού. 

δ) Προσωρινή παύση μέχρι 3 μήνες, με στέρηση αποδο¬ 
χών, ο χρόνος της οποίας δεν υπολογίζεται ως χρόνος 
υπηρεσίας στο Ε.Ι.Μ. 

ε) Οριστική απόλυση. 

2. Οι πειθαρχικές ποινές επιμετρούνται ανάλογο με την 
βαρύτητα του παραπτώματος και με συνεκτίμηση όλων 
των συντρεχουσών περιστάσεων. Η υποτροπή αποτελεί 
ιδιαίτερη επιβαρυντική περίπτωση. 

3. Κάθε πειθαρχική ποινή καταχωρείται οτον ατομικό 
φάκελλο του τιμωρουμένου. 

4. Κανένας δεν διώκεται ξανά για το ίδιο πειθαρχικό πα¬ 
ράπτωμα, για το οποίο κρίθηκε ήδη. 

5. Το πρόστιμο υπολογίζεται επί του συνόλου των κατά 
τον χρόνο επιβολής της ποινής τακτικών μηνιαίων αποδο¬ 
χών, μετά την αφαίρεση των νομίμων κρατήσεων. Η παρα¬ 
κράτηση γίνεται σε τρεις ισόποσες μηνιαίες δόσεις από 
τον επόμενο της επιβολής της ποινής μήνα, κατατίθενται 
δε στο Ταμείο του Σωματείου του υπαλλήλου στο Ινστι¬ 
τούτο και σε περίπτωση που δεν είναι μέλος Σωματείου, 
στο Ταμείο του αντιπροσωπευτικότερου. 

Αρθρο 25 

Ασκηση Πειθαρχικού Ελέγχου 

1. Τον Πειθαρχικό έλεγχο ασκούν; 

α) Το Δ.Σ. του Ε.Ι.Μ. 

β) Το Πειθαρχικό Συμβούλιο, το οποίο μπορεί να επιβάλ¬ 
λει οποιαδήποτε από τις ποινές του προηγουμένου άρ¬ 
θρου και σε οποιοδήποτε μέλος του προσωπικού, πλην 
του Γεν. Δ/ντή. 

γ) Ο Γενικός Διευθυντής, ο οποίος μπορεί να επιβάλλει 
την ποινή της επιπλήξεο)ς για τους προϊσταμένους των 
Διευθύνσεων, για το υπόλοιπο δε προσωπικό και την ποινή 
του προστίμου. 

2.0 Γενικός Διευθυντής, ο οποίος μπορεί να επιβάλλει 
την ποινή της επιπλήξεως για τους προϊσταμένους των 
Διευθύνσεων, για το υπόλοιπο δε προσωπικό και την ποινή 
του προστίμου. 

2. Η πει^ρχική δίωξη ασκείται από τον Γ ενικό Διευθυ¬ 
ντή είτε με κατ' ευθείαν κλήση σε απολογία είτε με παρα¬ 
πομπή αε ανάκριση. Η ανάκριση ενεργείτοι από τακτικό 
υπάλληλο του Ε.Ι.Μ., κατηγορίας και κλιμακίου ανωτέρου 
από τον εγκαλούμενο, οριζόμενο από τον Γ ενικό Διευθυ¬ 
ντή κατά περίπτωση και περατώνεται με την απολογία του 
εγκαλούμενου. Μετά το τέλος της ανακρίσεως ο Γ ενικός 
Διευθυντής με αιτιολογημένη απόφασή του. ή απαλλύοοει 
τον εγκαλούμενο ή επιβάλλει ποινή της δικαιοδοσίας του ή 
όταν η επιβλητέα κατά την κρίση του ποινή υπερβαίνει την 
κατά το εδάφιο (β) της προηγούμενης παραγράφου δι¬ 
καιοδοσία του, παραπέμπει την υπόθεση στο Πειθαρχικό 
Συμβούλιο. 

3. Εφ’ όσον έχει ασκηθεί πειθαρχική δίωξη κατά υπαλ¬ 
λήλου για ιδιαίτερα βαρύ παράπτωμα και η παραμονή του 
στην υπηρεσία κριθεί ως επιβλαβής για τα συμφέροντα και 


το κύρος του Ινστιτούτου, το Διοικητικό Συμβούλιο κατό¬ 
πιν εισηγήσεως του Γ ενικού Διευθυντή μπορεί να θέσει 
τον εγκαλούμενο σε διαθεσιμότητα μέχρι εκδόσεως ορι¬ 
στικής αποφάσεως. Η διάρκεια της διαθεσιμότητας δεν 
μπορεί να υπερβεί τους τρεις μήνες συνολικά. 

Κατά την διάρκεια της διαθεσιμότητας δεν μπορεί να 
υπερβεί τους τρεις μήνες συνολικά. 

Κατά την διάρκεια της διαθεσιμότητας, ο εγκαλούμενος 
δικαιούται μόνο τα 3/4 των τακτικών αποδοχών του, εάν 
όμως απαλλαγεί της κατηγορίας ή του επιβληθεί ποινή μέ¬ 
χρι προσωρινής παύαεα>ς μη περιλαμβανομένης, του κα¬ 
ταβάλλεται το παρακρατηθέν 1/4 των αποδοχών του. 

4. Πειθαρχική δίωξη κατά του Γεν. Δ/ντή ασκείται από 
το Δ.Σ., το οποίο και επιλαμβάνεται σε πρώτο και τελευ¬ 
ταίο βαθμό επί της υπόθεσης, προβοίνοντας σε όλες τις 
αναγκαίες ενέργειες (διενέργεια προανάκρισης από μέ¬ 
λος του Δ.Σ., κλήση σε απολογία, λήψη απόφασης). 

Άρθρο 26 

Πειθαρχικό Συμβούλιο 

1. Το Πειθαρχικό Συμβούλιο του Ε.Ι.Μ. είναι πενταμε¬ 
λές και συγκροτείται με απόφαση του Διοικητικού Συμ¬ 
βουλίου με διετή θητεία. Αποτελείται από τέσσερα τα¬ 
κτικά μέλη και ένα έκτακτο και τους αναπληρωτές τους. 
Τακτικά μέλη είναι ένα μέλος του Δ.Σ. του Ε.Ι.Μ. ως Πρόε¬ 
δρος, ο Γενικός Διευθυντής, ένας Προϊστάμενος Διεύθυν¬ 
σης και ένας εκπρόσωπος του ΥΒΕΤ ενώ έκτακτο μέλος 
μπορεί να είναι οποιοσδήποτε υπάλληλος του Ε.Ι.Μ. κατά 
τα παρακάτω οριζόμενα. 

Στις συνεδριάσεις του Πειθαρχικού Συμβουλίου, κατό¬ 
πιν προσκλήσεως του Προέδρου είναι δυνατόν να παρί- 
σταται και ο νομικός σύμβουλος του Ε.Ι.Μ. χωρίς δικαίωμα 
ψήφου. Σε περίπτωση απουσίας του είναι δυνατή η λήψη 
απόφασης. 

2. Ο Π^εδρος τΟυ Πειθαρχικού Συμβουλίου, ο Προϊ¬ 
στάμενος Διεύθυνσης που θα μετέχει σ’ αυτό, ο αναπλη¬ 
ρωτής του Προέδρου (ο οποίος πρέπει επίσης να είναι μέ¬ 
λος του Δ.Σ. του Ε.Ι.Μ.) καθώς και οι αναπληρωτές του Γ ε¬ 
νικού Διευθυντή και του Προϊσταμένου Διεύθυνσης ορίζο¬ 
νται από το Διοικητικό Συμβούλιο. Ο εκπρόσωπος του 
ΥΒΕΤ καθώς και ο αναπληρωτής του ορίζονται με από¬ 
φαση του ΥΒΕΤ. 

Το έκτακτο μέλος επιλέγει κάθε φορά ο Πρόεδρος του 
Πειθαρχικού Συμβουλίου μεταξύ τριών τακτικών υπαλλή¬ 
λων που ανήκουν σε κατηγορία και κλιμάκιο τουλάχιστον 
ίσα από του εγκαλούμενου και τους οποίους προτείνει ο 
εγκαλούμενος πέντε τουλάχιστον ημέρες πριν από τη συ¬ 
νεδρίαση του Πειθαρχικού Συμβουλίου. Σε περίπτωση που 
δεν υπάρχει πρόταση εκ μέρους του εγκαλούμενου ή 
υπάρχει και δεν τηρεί την παραπάνω προϋπόθεση ή δεν 
συμπληρώνει τον απαιτούμενο αριθμό των τριών υπαλλή¬ 
λων, η πρόταση αυτή καταρτίζεται ή, ανάλογα, συμπληρώ¬ 
νεται από το Γ ενικό Διευθυντή σύμφωνα με τα ανωτέρω 
και ακολούθως υποβάλλεται στον Πρόεδρο του Πειθαρχι¬ 
κού Συμβουλίου για να επιλέξει. 

3. Χρέη εισηγητού ασκεί μέλος του Πειθαρχικού Συμ¬ 
βουλίου οριζόμενο από τον Πρόεδρο, Γραμματέως δε 
υπάλληλος του Ε.Ι.Μ. που ορίζεται από τον Γενικό Διευθυ¬ 
ντή. 

4. Το Πειθαρχικό Συμβούλιο καλείται σε συνεδρίαση 
από τον Πρόεδρο, ευρίσκεται σε απαρτία όταν είναι παρό¬ 
ντα 4 από τα μέλη του και αποφαίνεται κατά πλειοψηφία. 

Σε περίπτωση ισοψηφίας, υπερισχύει η ψήφος του 

Προέδρου. 

5. Σε κάθε περίπτωση, το Πειθαρχικό Συμβούλιο, όπως 
και το Δ.Σ. του Ε.Ι.Μ. όταν ασχολείται με πειθαρχικά θέ¬ 
ματα, μπορεί να διατάξει συμπληρωματικές αποδείξεις, 
καθώς και να ζητήσει από τον εγκαλούμενο πρόσθετες 
εξηγήσεις εγγράφως και αυτοπροσώπως. 

Άρθρο 27 

Εγγυήσεις υπέρ του Εγκαλουμένου 

1. Πειθαρχική ποινή δεν δύναται να επιβληθεί αν δεν 
έχει προηγηθεί κλήση του εγκαλοϋμενου σε έγγραφη 
απολογία, σύμφωνα με τα οριζόμενα στην πσρ. 2 του άρ¬ 
θρου 25. Με την κλήση παρέχεται στον εγκαλούμενο προ¬ 
θεσμία 48 ωρών για να καταθέσει την απολογία του και το 
δικαίωμα να λάβει πλήρη γνώση όλων των στοιχείων του 
εις βάρος του σχηματισθέντος φακέλλου. Εάν η κλήση 
έχει επιδοθεί κανονικά και ο εγκαλούμενος δεν απολογη- 
θεί εμπρόθεσμα, δεν κωλύεται η έκδοση απόφασης. 

2. Κάθε πειθαρχική ποινή ανακοινώνεται επί αποδείξει 
εγγράφως στον τιμωρούμενο και κοινοποιείται στο Διευ- 
θυτή Διοικητικών και Οικονομικών Υπηρεσιών. Εάν αυτή 
επιβλήθηκε με απόφαση του Γενικού Διευθυντή κοινο¬ 
ποιείται ταυτόχρονα και στον Πρόεδρο του Πειθαρχικού 
Συμβουλίου. 

3. Κατά των αποφάσεων του Γενικού Διευθυντή επιτρέ¬ 
πεται εκ μέρους του τιμωρηθέντος αίτηση αναθεωρήσεως 
ανώπιον του Πειθαρχικού Συμβουλίου εντός προθεσμίας 
15 ημερών από της αποδεδειγμένης σνακοινώσεως της 
επιβληθείσας ποινής. Το ίδιο δικαίωμα, εντός της αυτής 
προθεομίας. έχει και ο Πρόεδρος του Πειθαρχικού Συμ¬ 
βουλίου. Στην σύνθεση του Πειθαρχικού Συμβουλίου που 
εκδικάζει αίτηση αναθεώρησης κατά απόφασης του Γ ενι¬ 
κού Διευθυντή δε μετέχει ο ίδιος αλλά ο αναπληρωτής 
του. 

4. Κατά των αποφάσεων του Πειθαρχικού Συμβουλίου, 
όταν αυτές δεν κρίνουν επί αιτήσεως αναθεώρησης της 
προηγούμενης παραγράφου, επιτρέπεται εκ μέρους του 


τιμωρηθέντος αίτηση αναθεώρησης ενώπιον του Διοικητι¬ 
κού Συμβουλίου εντός προθεσμίας 15 ημερών από της 
αποδεδειγμένης ανακοινώσεως σ’ αυτόν της επιβληθεί- 
σας ποινής. 

5. Η αίτηση αναθεωρήσεως εκ μέρους του τιμωρηθέ- 
ντος ως και η προθεσμία για την άσκησή της έχουν ανα¬ 
σταλτικό αποτέλεσμα. Στις περιπτώσεις αυτές το επιλαμ- 
βανόμενο την αίτηση αναθεώρησης όργανο, δεν μπορεί 
να επιβάλει ποινή μεγαλύτερη από την ποινή που επέβαλε 
η απόφαση της οποίας ζητείται η αναθεώρηση. 

Άρθρο 28 

Γ ενικές και Μεταβατικές Διατάξεις 

1. Η ένταξη σε οποιαδήποτε κατηγορία ή κλιμάκιο δεν 
παρέχει κανένα δικαίωμα για άσκηση ορισμένης αρμοδιό¬ 
τητας σε συγκεκριμένη διεύθυνση ή τμήμα, των τοποθε¬ 
τήσεων γενικά διεπομένων από τον παρόντα Κανονισμό, 
τον Κανονισμό Διαρθρώσεως των Υπηρεσιών του Ε.Ι.Μ. 
και τις ανάγκες του Ε.Ι.Μ. 

2. Πριν από κάθε πρόσληψη θα γνωστοποιείται στον 
προσλαμβανόμενο ο παρόν κανονισμός και σε όλες τις 
συμβάσεις προσλήψεως θα περιλαμβάνεται απαραιτήτοίς 
ο όρος ότι ο προσλαμβανόμενος έχει πλήρη και σαφή 
γνώση του παρόντος Κανονισμού και αποδέχεται ανεπι¬ 
φύλακτα τις διατάξεις του. 

3. Όλα τα θέματα που ρυθμίζονται από τον παρόντα κα¬ 
νονισμό είναι δυνατόν να εξειδικεύονται και αναλύονται με 
αποφάσεις του Δ.Σ. του Ε.Ι.Μ. 

4. Στις διατάξεις του παρόντος κανονισμού υπάγεται 
όλο το προσωπικό του Ε.Ι.Μ., το οποίο συνδέεται μ’ αυτό 
με σύμβαση αορίστου ή ορισμένου χρόνου. 

5. Τροποποίηση του παρόντος Κανονισμού γίνεται με 
απόφαση του Διοικητικού Συμβουλίου, εγκρινομένη από 
τον Υπουργό Βιομηχανίας και ΕνεργεΙας, δημοσιευόμενη 
στην Εφημερίδα της Κυβερνήοεως. 

6. Η ισχύς του παρότνος άρχεται από τη δημοσίευσή του 
στην Εφημερίδα της Κυβερνήοεως. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







